qundao/data-zh-poetry huggingface dataset:
诉衷情·疏烟明淡雨膏如
作者：李处全
朝代：宋

疏烟明淡雨膏如。青入烧痕初。开到无言桃李，春事喜敷腴。
随杖履，有琴书。酒盈壶。风前花下，睡起醒时，着我篮舆。
诉衷情令
作者：李处全
朝代：宋
体裁：词

疏烟明淡雨膏如。青入烧痕初。开到无言桃李，春事喜敷腴。随杖履，有琴书。酒盈壶。风前花下，睡起醒时，著我篮舆。
贺新郎
作者：李处全
朝代：宋
体裁：词

心事知谁许。
政吾曹、摛辞弄翰，邀凉蠲暑。
节物於人俱可喜，今夕渠偏媚妩。
笑曝腹、书生风度。
河鼓天孙非世俗，纵惊云、急雨休轻诉。
忆倾盖，便如故。
良辰欢意宽离绪。
称仙家、瑶台缥缈，霓裳掀举。
应想尘寰空怅望，月路谁曾隔阻。
是处有、绮窗朱户。
我爱五湖烟水阔，待扁舟，寻到搘机处。
访婺女，共嬃女。
贺新郎
作者：李处全
朝代：宋
体裁：词

秋意生何许。
对玉钩、微云避舍，素风吹暑。
银汉桥成天路稳，乾鹊声声媚妩。
送仙杖、年年须度。
离合悲欢多少话，想今宵、缱绻难深诉。
千古恨，无新故。
聊须作意成欢绪。
为佳时、金针戏把，翠觞频举。
莫念匆匆轻掺袂，天上元无间阻。
况好是、新凉庭户。
倦客天涯磋老大，趁珠帘、绣额高楼处。
乞些巧，调儿女。
贺新郎 其一 和俞叔夜七夕
作者：李处全
朝代：宋

秋意生何许。对玉钩、微云避舍，素风吹暑。银汉桥成天路稳，乾鹊声声媚妩。送仙仗、年年须度。离合悲欢多少话，想今宵、缱绻难深诉。千古恨，无新故。聊须作意成欢绪。为佳时、金针戏把，翠觞频举。莫念匆匆轻掺袂，天上元无间阻。况好是、新凉庭户。倦客天涯嗟老大，趁珠帘、绣额高楼处。乞些巧，调儿女。
贺新郎 其二 再和
作者：李处全
朝代：宋

心事知谁许。政吾曹、摛辞弄翰，邀凉蠲暑。节物于人俱可喜，今夕渠偏媚妩。笑曝腹、书生风度。河鼓天孙非世俗，纵惊云、急雨休轻诉。忆倾盖，便如故。良辰欢意宽离绪。称仙家、瑶台缥缈，霓裳掀举。应想尘寰空怅望，月路谁曾隔阻。是处有、绮窗朱户。我爱五湖烟水阔，待扁舟，寻到支机处。访婺女，共媭女。
贺新郎·心事知谁许
作者：李处全
朝代：宋

心事知谁许。
政吾曹、摛辞弄翰，邀凉蠲暑。
节物于人俱可喜，今夕渠偏媚妩。
笑曝腹、书生风度。
河鼓天孙非世俗，纵惊云、急雨休轻诉。
忆倾盖，便如故。
良辰欢意宽离绪。
称仙家、瑶台缥缈，霓裳掀举。
应想尘寰空怅望，月路谁曾隔阻。
是处有、绮窗朱户。
我爱五湖烟水阔，待扁舟，寻到搘机处。
访婺女，共嬃女。
贺新郎·心事知谁许
作者：李处全
朝代：宋

心事知谁许。政吾曹、摛辞弄翰，邀凉蠲暑。节物於人俱可喜，今夕渠媚妩。笑曝腹、书生风度。河鼓天孙非世俗，纵惊云、急雨休轻诉。忆倾盖，便如故。
良辰欢意宽离绪。称仙家、瑶台缥缈，霓裳掀举。应想尘寰空怅望，月路谁曾隔阻。是处有、绮窗朱户。我爱五湖烟水阔，待扁舟、寻到支机处。访婺女，共嬃女。
贺新郎·秋意生何许
作者：李处全
朝代：宋

秋意生何许。
对玉钩、微云避舍，素风吹暑。
银汉桥成天路稳，干鹊声声媚妩。
送仙杖、年年须度。
离合悲欢多少话，想今宵、缱绻难深诉。
千古恨，无新故。
聊须作意成欢绪。
为佳时、金针戏把，翠觞频举。
莫念匆匆轻掺袂，天上元无间阻。
况好是、新凉庭户。
倦客天涯磋老大，趁珠帘、绣额高楼处。
乞些巧，调儿女。
醉蓬莱
作者：李处全
朝代：宋
体裁：词

政馀春眷眷，首夏骎骎，清和时候。
晓色曈昽，瑞霭凝轩牖。
著子青梅，袅枝红药，物物俱情厚。
绿倚朱弦，檀槽铁拨，华堂称寿。
季父高怀，庆锺吾姊，富贵长年，自应兼有。
更看诸郎，谢砌芝兰秀。
蚤晚成名，雁行亲膝，无忌胜如舅。
沆瀣朝霞，蓬莱弱水，酿为春酒。
醉蓬莱·政馀春眷眷
作者：李处全
朝代：宋

政馀春眷眷，首夏骎骎，清和时候。
晓色曈昽，瑞霭凝轩牖。
着子青梅，袅枝红药，物物俱情厚。
绿倚朱弦，檀槽铁拨，华堂称寿。
季父高怀，庆锺吾姊，富贵长年，自应兼有。
更看诸郎，谢砌芝兰秀。
蚤晚成名，雁行亲膝，无忌胜如舅。
沆瀣朝霞，蓬莱弱水，酿为春酒。
醉蓬莱·毛氏女兄生朝三月二十八日
作者：李处全
朝代：宋

政馀春眷眷，首夏骎骎，清和时候。晓色曈昽，瑞霭凝轩牖。著子青梅，袅枝红药，物物俱情厚。绿绮朱弦，檀槽铁拨，华堂称寿。季父高怀，庆钟吾姊，富贵长年，自应兼有。更看诸郎，谢砌芝兰秀。蚤晚成名，雁行亲膝，无忌胜如舅。沆瀣朝霞，蓬莱弱水，酿为春酒。
醉蓬莱（毛氏女兄生朝三月二十八日）
作者：李处全
朝代：宋

政余春眷眷，首夏骎骎，清和时候。晓色曈昽，瑞霭凝轩牖。著子青梅，袅枝红药，物物俱情厚。绿绮朱弦，檀槽铁拨，华堂称寿。
季父高怀，庆钟吾姊，富贵长年，自应兼有。更看诸郎，谢砌芝兰秀。蚤晚成名，雁行亲膝，无忌胜如舅。沆瀣朝霞，蓬莱弱水，酿为春酒。
阮郎归·佳人偏爱菊花天
作者：李处全
朝代：宋
体裁：词

佳人偏爱菊花天。玉钗金附蝉。歌声缥缈紫云边。博山沈水烟。须斗酒，泛觥船。乃翁能百篇。高堂此会看年年。夜深人醉眠。
阮郎归（了生朝）
作者：李处全
朝代：宋

佳人偏爱菊花天。玉钗金附蝉。歌声缥缈紫云边。博山沈水烟。
须斗酒，泛觥船。乃翁能百遍。高堂此会看年年。夜深人醉眠。
鹧鸪天·烟雨溟溟趁落成
作者：李处全
朝代：宋
体裁：词

烟雨溟溟趁落成。只应天欲称佳名。万丝明灭青山映，匹素浓纤渌水萦。民亦乐，美能并。酒杯莫惜十分倾。要知社下平生志，觞政聊须为主盟。
鹧鸪天·缥缈危楼百尺雄
作者：李处全
朝代：宋
体裁：词

缥缈危楼百尺雄。淡烟疏雨暗帘栊。偶妨清赏中秋夕，为忆名言玉局翁。贤达意，古今同。凉天佳月会相逢。老蟾一跃三千丈，却唤姮娥驾阆风。
题萃清阁
作者：李处励
朝代：宋

南柯一梦还，不待黄粱熟。脱身解印绶，矫迹回林麓。珂声绕危磴，旆影照飞瀑。殷殷倚岩峰，艳艳穿篱菊。佛宫古藏胜，释子出迎肃。轩盈架碧崖，钟磬响虚谷。好鸟献晴语，幽兰吐寒馥。少焉耻奔竞，老矣厌羁束。游宦非养高，勇归乃知足。啸里藏至音，琴中隐真曲。注目久无言，呼童取醴醁。
题萃清阁
作者：李处励
朝代：宋

南柯一梦还，不待黄粱熟。
脱身解印绶，矫迹回林麓。
珂声绕危磴，旆影照飞瀑。
殷殷倚岩峰，艷艷穿篱菊。
佛宫古藏胜，释子出迎肃。
轩盈架碧崖，钟磬响虚谷。
好鸟献晴语，幽兰吐寒馥。
少焉耻奔竞，老矣厌覊束。
游宦非养高，勇归乃知足。
啸裏藏至音，琴中隐真曲。
注目久无言，呼童取醴醁。
东亭
作者：李处权
朝代：宋

檐屋排空阔，薫风眺晚晴。
閒云连树碧，白鸟破烟明。
世乱思君子，身危仗友生。
秪应今夜月，解识故乡情。
东亭
作者：李处权
朝代：宋

檐屋排空阔，薰风眺晚晴。閒云连树碧，白鸟破烟明。世乱思君子，身危仗友生。秪应今夜月，解识故乡情。
中秋对月
作者：李处权
朝代：宋
体裁：七言律诗

露洗风吹未遽央，登山临水总心降。明年此夕知何处，自古中秋不可双。尚倚人琴温似玉，更能诗酒浩如江。披襟拄颊浑无寐，斗转参移莫下窗。
临川道中寄汪守
作者：李处权
朝代：宋

渐远闽中地更平，土风疏爽语言轻。山浓不减嵩高翠，溪涨浑如洛浦声。忽见槐花思举子，欲求萤火遗书生。使君元是丈人行，回首铃斋空复情。
临川道中寄汪守
作者：李处权
朝代：宋

渐远闽中地更平，土风疏爽语言轻。
山浓不减嵩高翠，溪涨浑如洛浦声。
忽见槐花思举子，欲求萤火遗书生。
使君元是丈人行，回首铃斋空復情。
亨仲家兄擢居谏省诗以贺之
作者：李处权
朝代：宋

除书喜动荐绅颜，稳上天池刷羽翰。诗似少陵多教化，文从太史有波澜。王庭看折朱云槛，儒巷闻弹贡禹冠。兄弟相知夫岂敢，会怜流落久江干。
亨仲家兄擢居谏省诗以贺之
作者：李处权
朝代：宋

除书喜动荐绅颜，穏上天池刷羽翰。
诗似少陵多教化，文从太史有波澜。
王庭看折朱云槛，儒巷闻弹贡禹冠。
兄弟相知夫岂敢，会怜流落久江干。
仆入月山介卿有诗见怀次韵答之
作者：李处权
朝代：宋

鼠辈欺人可奈何，我今行槖已无多。
醉魂尚爱黄华谷，归梦长迷白石坡。
壮士陆沉无籍在，道人香积有经过。
行朝近报仍安穏，想见沙堤蹀玉珂。
仆入月山介卿有诗见怀次韵答之
作者：李处权
朝代：宋

鼠辈欺人可奈何，我今行橐已无多。醉魂尚爱黄华谷，归梦长迷白石坡。壮士陆沉无籍在，道人香积有经过。行朝近报仍安稳，想见沙堤蹀玉珂。
伟观堂
作者：李处权
朝代：宋

孤烟落日对衔杯，此观人间亦伟哉。树色远从江浦合，潮声低咽海门回。衣冠喜有承平气，宾客惭无赋咏才。城阙郁葱人望幸，五云将拥翠华来。
伟观堂
作者：李处权
朝代：宋

孤烟落日对衔杯，此观人间亦伟哉。
树色远从江浦合，潮声低咽海门廽。
衣冠喜有承平气，宾客惭无赋咏才。
城阙鬰葱人望幸，五云将拥翠华来。
促梦弼酿
作者：李处权
朝代：宋

客舍犹寻未见书，邺侯何止万签馀。君家酿玉推能事，得及重阳把盏无。
促梦弼酿
作者：李处权
朝代：宋

客舍犹寻未见书，邺侯何止万籖余。
君家酿玉推能事，得及重阳把盏无。
偶书
作者：李处权
朝代：宋

春事有底忙，清和风已扇。
小雨出花竹，微寒生几砚。
直道毎多违，修门难自厌。
栖迟无与言，袖手看归燕。
偶书
作者：李处权
朝代：宋

春事有底忙，清和风已扇。小雨出花竹，微寒生几砚。直道每多违，修门难自厌。栖迟无与言，袖手看归燕。
偶书三首
作者：李处权
朝代：宋

柴门如画映山隈，窈窕轩窗向水开。想见幽人清彻骨，松阴翠竹竹阴梅。碧涧溅溅绕竹林，欲从源水阻幽深。春风想有桃花树，更有渔舟可访寻。朝云漠漠雨丝匀，山路清无一点尘。桃李著花溪水满，断肠何处故园深。
偶书三首·其一
作者：李处权
朝代：宋
体裁：古风

柴门如画映山隈，窈窕轩窗向水开。想见幽人清彻骨，松阴翠竹竹阴梅。
偶书三首·其三
作者：李处权
朝代：宋

朝云漠漠雨丝匀，山路清无一点尘。
桃李着花溪水满，断肠何处故园深。
偶书三首·其三
作者：李处权
朝代：宋

朝云漠漠雨丝匀，山路清无一点尘。桃李著花溪水满，断肠何处故园深。
偶书三首·其二
作者：李处权
朝代：宋

碧涧溅溅绕竹林，欲从源水阻幽深。春风想有桃花树，更有渔舟可访寻。
偶书三首·其二
作者：李处权
朝代：宋

碧涧溅溅遶竹林，欲从源水阻幽深。
春风想有桃花树，更有渔舟可访寻。
偶书讥武团练
作者：李处权
朝代：宋

干禄谋何拙，求人计又疏。
祝鮀焉用佞，宁武岂真愚。
自乏千箱积，谁令万卷余。
艾肥兰蕙瘦，饥馑竟何如。
偶书讥武团练
作者：李处权
朝代：宋

干禄谋何拙，求人计又疏。祝鮀焉用佞，宁武岂真愚。自乏千箱积，谁令万卷馀。艾肥兰蕙瘦，饥馑竟何如。
偶坐西斋陪介卿赏卿嘉话久之成诗
作者：李处权
朝代：宋
体裁：五言律诗

静闻檐际雨，密障坐隅风。竹晚叶时堕，梅疏香欲空。芝兰室自好，文字饮谁同。它日功名事，应从笔砚中。
偶至溪岸时当寒食书节物呈同行
作者：李处权
朝代：宋

风作山云断复飘，沙平竹日影萧萧。柔桑始叶蚕争出，浅水无鱼鹭独翘。白发寻春悲去国，朱门赐火望行朝。游从此地多君子，乘兴来过不待招。
偶至溪岸时当寒食书节物呈同行
作者：李处权
朝代：宋

风作山云断復飘，沙平竹日影萧萧。
柔桑始叶蚕争出，浅水无鱼鹭独翘。
白髪寻春悲去国，朱门赐火望行朝。
游从此地多君子，乘兴来过不待招。
元夕陪张使君燕集
作者：李处权
朝代：宋

老大于节物，真成风马牛。
出山赴嘉招，敝袍厕英游。
箫鼓市井隘，绮罗人物稠。
嫦娥亦飞来，余光上帘鈎。
使君民父母，谣颂布政优。
牙旗错綵绣，康衢看遨头。
夜气烛光满，春寒香雾浮。
中兴太平象，郡国皆鲁邹。
丰年入醉乡，颁白卧道周。
遥知苍龙阙，宴敞华萼楼。
惟公班马手，斯文擅风流。
行归侍严宸，玉堂听更筹。
独怜衰病客，鬓毛蚤惊秋。
頽然宾裾后，报德惭应刘。
元夕陪张使君燕集
作者：李处权
朝代：宋

老大于节物，真成风马牛。出山赴嘉招，敝袍厕英游。箫鼓市井隘，绮罗人物稠。嫦娥亦飞来，馀光上帘钩。使君民父母，谣颂布政优。牙旗错綵绣，康衢看遨头。夜气烛光满，春寒香雾浮。中兴太平象，郡国皆鲁邹。丰年入醉乡，颁白卧道周。遥知苍龙阙，宴敞华萼楼。惟公班马手，斯文擅风流。行归侍严宸，玉堂听更筹。独怜衰病客，鬓毛蚤惊秋。颓然宾裾后，报德惭应刘。
元日闻养源文少醉诗以简之
作者：李处权
朝代：宋
体裁：五言律诗

南州新岁换，北客长年悲。吾日且三省，我生仍百罹。谷深云不起，树暖蝶先知。闻道山翁醉，何如卧雪池。
元长生辰
作者：李处权
朝代：宋

力扶吾道与斯文，世职家声蚤出群。欲致升平宁舍我，从来出处不忘君。龙吟虎啸弥千日，兔髓乌肝恰一斤。已格皇天方俾寿，未须骑鹿上青云。
元长生辰
作者：李处权
朝代：宋

力扶吾道与斯文，世职家声蚤出群。
欲致昇平宁舍我，从来出处不忘君。
龙吟虎啸弥千日，兔髓乌肝恰一斤。
已格皇天方俾寿，未须骑鹿上青云。
先仲微仲纯仲三兄过普明寺赏雪分韵得饮字
作者：李处权
朝代：宋

涉春徂冬祷雨雪，皇天靳此云何甚。
儿童晓报六花飞，失喜鈎窗犹屡审。
荒渠断溜冰已合，度雁停号口应噤。
望中玉树散枝柯，二室峰峦张素锦。
我家西邻有胜概，杖履清携冒凝凛。
平生不作儿女欢，此地适谐文字饮。
浊醪冰蔬荐重味，燃鼎当炉肆烹饪。
诗豪遽发要分吟，頼此放过新弛禁。
归来老匠已先成，定笑才悭弗胜任。
惜哉初无田二顷，徒偕雀鼠贺登稔。
堂堂大尹燮理才，嘉瑞应祈当奠枕。
书生醉饱何为者，鼻息如雷但酣寝。
明朝更约提石缾，来试壑源最高品。
先仲微仲纯仲三兄过普明寺赏雪分韵得饮字
作者：李处权
朝代：宋

涉春徂冬祷雨雪，皇天靳此云何甚。儿童晓报六花飞，失喜钩窗犹屡审。荒渠断溜冰已合，度雁停号口应噤。望中玉树散枝柯，二室峰峦张素锦。我家西邻有胜概，杖履清携冒凝凛。平生不作儿女欢，此地适谐文字饮。浊醪冰蔬荐重味，燃鼎当炉肆烹饪。诗豪遽发要分吟，赖此放过新弛禁。归来老匠已先成，定笑才悭弗胜任。惜哉初无田二顷，徒偕雀鼠贺登稔。堂堂大尹燮理才，嘉瑞应祈当奠枕。书生醉饱何为者，鼻息如雷但酣寝。明朝更约提石瓶，来试壑源最高品。
再到值雨
作者：李处权
朝代：宋

无复清池照病颜，尚馀诗思发天悭。西风似水初鸣叶，细雨如尘不隔山。岁熟自然民意乐，时平更觉鸟声閒。江梅会见花敷雪，剧饮须期倒卧还。
再到值雨
作者：李处权
朝代：宋

无復清池照病颜，尚余诗思发天悭。
西风似水初鸣叶，细雨如尘不隔山。
岁熟自然民意乐，时平更觉鸟声閒。
江梅会见花敷雪，剧饮须期倒卧还。
再和
作者：李处权
朝代：宋

已着诗招隐，何须酒引陶。胸中有泾渭，笔下足波涛。世乱闭门早，身閒倚枕高。何惭少陵老，鹦鹉啄金桃。
再和
作者：李处权
朝代：宋

已着诗招隠，何须酒引陶。
胸中有泾渭，笔下足波涛。
世乱闭门早，身閒倚枕高。
何惭少陵老，鹦鹉啄金桃。
再和
作者：李处权
朝代：宋

鬓丝殊觉老，泪血更伤春。阅世元如梦，除天总是尘。有心耽传癖，无意媚钱神。坐怪三衢守，书来不到闽。
再和
作者：李处权
朝代：宋

鬓丝殊觉老，泪血更伤春。
阅世元如梦，除天总是尘。
有心躭传癖，无意媚钱神。
坐怪三衢守，书来不到闽。
再次士特韵
作者：李处权
朝代：宋

爱君直似朱丝绳，遇物可折不可曲。三仕无喜已无愠，肯学时人走巫卜。平生不作吠尧事，乘矢犹闻去其镞。至今莫可奸以私，尊视正冠何太肃。归来田园不改旧，岁寒见此猗猗绿。绝交未怪孔方兄，有酒盈樽书满屋。小人倾盖已蒙润，遗我珠玑不论斛。使我竟夕搜枯肠，鱼目非珍何敢复。我今已似云无心，江湖不说虚舟覆。言乘下泽与款段，早莫少游良易足。惯看赤脚老婢悲，亦任索饭痴儿哭。皇天其忍杀善类，支离亦受三钟粟。
再次士特韵
作者：李处权
朝代：宋

爱君直似朱丝绳，遇物可折不可曲。
三仕无喜已无愠，肯学时人走巫卜。
平生不作吠尧事，乘矢犹闻去其镞。
至今莫可奸以私，尊视正冠何太肃。
归来田园不改旧，歳寒见此猗猗绿。
绝交未怪孔方兄，有酒盈樽书满屋。
小人倾盖已蒙润，遗我珠玑不论斛。
使我竟夕搜枯肠，鱼目非珍何敢復。
我今已似云无心，江湖不说虚舟覆。
言乘下泽与款段，早莫少游良易足。
惯看赤脚老婢悲，亦任索饭痴儿哭。
皇天其忍杀善类，支离亦受三钟粟。
初至毗陵简巽老时有所怀也
作者：李处权
朝代：宋
体裁：七言律诗

从来语默有千钧，乱后相逢气益振。好鸟开窗如应客，清风挽竹故留人。更贫岂顾墦间祭，已老犹堪席上珍。说到苍梧泪横臆，皇天万一照酸辛。
北禅
作者：李处权
朝代：宋

老屋不知春，余花纷委雪。
中有忘言人，截断天下舌。
我久执情见，终日在谈说。
一笑示全机，春云满城阙。
北禅
作者：李处权
朝代：宋

老屋不知春，馀花纷委雪。中有忘言人，截断天下舌。我久执情见，终日在谈说。一笑示全机，春云满城阙。
十月十日陪张丈奉高雅臣德器凌波亭小酌
作者：李处权
朝代：宋

漂流剧东南，所历过所闻。
始及庐陵郡，俯仰尤不尘。
朅来未敢忘，事贤友其仁。
翘翘萧与李，拔萃而多文。
萧君辞盖寡，空林兰自熏。
扬鞭舍我去，意欲树殊勲。
李君舌尚在，真气凌秋旻。
扫门与我俱，软语迴阳春。
客舍甲子雨，八荒同一云。
倾盖有彭子，微言时解纷。
爱我忘其陋，肯顾罗雀门。
从容香积饭，可口谢八珍。
张公丈人行，气宇老而淳。
舒吴无俗姿，信是德有邻。
篮舆復聨翩，去指江之津。
坐中皆我辈，肴蔌来逡巡。
把盏属形胜，领略难具陈。
山寒更宜远，江流復沄沄。
大哉开闢功，孰测造化源。
挂席者谁子，其来自无垠。
躭躭载万斛，徴取何其勤。
落帆占近岸，过逢庆欣欣。
方矜猗顿富，谁信管鲍贫。
鸣雁何处来，冥冥初不言。
亦知箇中好，鸣呼下其群。
商羊不觉舞，渔父收微缗。
烟树仅可识，归鸦喧水村。
我昔观画图，对此犹心存。
怳若梦中事，有怀携酒樽。
客子鬬身强，身外安足论。
无事颇相见，斯言吾所敦。
十月十日陪张丈奉高雅臣德器凌波亭小酌
作者：李处权
朝代：宋

漂流剧东南，所历过所闻。始及庐陵郡，俯仰尤不尘。朅来未敢忘，事贤友其仁。翘翘萧与李，拔萃而多文。萧君辞盖寡，空林兰自薰。扬鞭舍我去，意欲树殊勋。李君舌尚在，真气凌秋旻。扫门与我俱，软语回阳春。客舍甲子雨，八荒同一云。倾盖有彭子，微言时解纷。爱我忘其陋，肯顾罗雀门。从容香积饭，可口谢八珍。张公丈人行，气宇老而淳。舒吴无俗姿，信是德有邻。篮舆复联翩，去指江之津。坐中皆我辈，肴蔌来逡巡。把盏属形胜，领略难具陈。山寒更宜远，江流复沄沄。大哉开辟功，孰测造化源。挂席者谁子，其来自无垠。耽耽载万斛，徵取何其勤。落帆占近岸，过逢庆欣欣。方矜猗顿富，谁信管鲍贫。鸣雁何处来，冥冥初不言。亦知个中好，鸣呼下其群。商羊不觉舞，渔父收微缗。烟树仅可识，归鸦喧水村。我昔观画图，对此犹心存。恍若梦中事，有怀携酒樽。客子斗身强，身外安足论。无事颇相见，斯言吾所敦。
双松堂
作者：李处权
朝代：宋

对植是何年，岩岩挺寥廓。
风雷已屡起，霜雪终不着。
先生立其中，偃蹇相参错。
高标与秀气，鼎足冠伊洛。
想此堂成初，来贺纷燕雀。
醉哦渊明句，众鸟欣有託。
伟哉拔俗姿，闻见穷浩博。
钟鼎列珍玩，圗史谐至乐。
小人辱忘年，高义见啸诺。
讵敢窥藩篱，庶遂饫糟粕。
南池俯空旷，倒影如衡霍。
乘月抱琴过，坐石幽弄作。
双松堂
作者：李处权
朝代：宋

对植是何年，岩岩挺寥廓。风雷已屡起，霜雪终不著。先生立其中，偃蹇相参错。高标与秀气，鼎足冠伊洛。想此堂成初，来贺纷燕雀。醉哦渊明句，众鸟欣有托。伟哉拔俗姿，闻见穷浩博。钟鼎列珍玩，图史谐至乐。小人辱忘年，高义见啸诺。讵敢窥藩篱，庶遂饫糟粕。南池俯空旷，倒影如衡霍。乘月抱琴过，坐石幽弄作。
双溪堂晚集
作者：李处权
朝代：宋
体裁：古风

北风呼云生夕阴，小松稚竹俱萧森。双溪主人不孤斟，好文尚类肯见寻。坐中少监乐登临，清谈亹亹知古今。有句不吐藏之深，而令下士寒螀吟。
发永丰道中
作者：李处权
朝代：宋

云断山如拭，秋明水剧虚。湿烟蒙翠竹，瞑雨濯红蕖。茅舍真淳俗，瓷罂窈窕沽。何须访摩诘，便是辋川图。
发永丰道中
作者：李处权
朝代：宋

云断山如拭，秋明水剧虚。
湿烟蒙翠竹，瞑雨濯红蕖。
茅舍真淳俗，甆罂窈窕沽。
何须访摩诘，便是辋川图。
叔易席上
作者：李处权
朝代：宋
体裁：七言律诗

何处春光最可怜，仙山亭上碧岩前。穷来更觉诗堪画，老去谁知酒可仙。云色弄晴花蘸水，风光纵好柳拖烟。左思近有三都赋，谁与吹嘘送上天。
叔父作寿藏
作者：李处权
朝代：宋

昔闻刘伯伦，荷锸常自随。又闻陶元亮，自作挽歌辞。人生一大梦，未了黄粱炊。有初必有终，此理夫何疑。大阮吾宗杰，德事见所施。后凋难老质，寿考当期颐。开阡营兆域，预卜青乌期。无乃大蚤计，究竟良不痴。一旦与世辞，于焉乃真归。庶几达者观，永谢高人嗤。山川蕴嘉气，雨露竹柏滋。于公更高门，驷马来不迟。
叔父作寿藏
作者：李处权
朝代：宋

昔闻刘伯伦，荷锸常自随。
又闻陶元亮，自作挽歌辞。
人生一大梦，未了黄粱炊。
有初必有终，此理夫何疑。
大阮吾宗杰，德事见所施。
后凋难老质，寿考当期颐。
开阡营兆域，预卜青乌期。
无乃大蚤计，究竟良不痴。
一旦与世辞，于焉乃真归。
庶几达者观，永谢高人嗤。
山川藴嘉气，雨露竹柏滋。
于公更高门，驷马来不迟。
召伯祠
作者：李处权
朝代：宋

我行出陜右，来升召公堂。
叹公不可作，祗令吾道伤。
优哉听讼日，斯民歌乐康。
善教被南国，美荫余甘棠。
惟公与周公，左右相成王。
孰知二公心，千载惟苍苍。
人不学二南，其蔽犹面墙。
先圣垂此言，下士其可忘。
太史述世家，源深者流长。
公泽亦至今，风烈殊未央。
再拜仰公像，冠佩犹煌煌。
徘徊不能去，泪落征衣裳。
召伯祠
作者：李处权
朝代：宋

我行出陜右，来升召公堂。叹公不可作，祗令吾道伤。优哉听讼日，斯民歌乐康。善教被南国，美荫馀甘棠。惟公与周公，左右相成王。孰知二公心，千载惟苍苍。人不学二南，其蔽犹面墙。先圣垂此言，下士其可忘。太史述世家，源深者流长。公泽亦至今，风烈殊未央。再拜仰公像，冠佩犹煌煌。徘徊不能去，泪落征衣裳。
右司公致书显上人并遗楮衾诗以赞之併简都公
作者：李处权
朝代：宋

缁徒中有人，籍甚初与显。
是非不挂口，好恶不入眼。
终日但怡怡，言行无可拣。
外相示枯槁，风味殊不浅。
初公如鹤长，昂藏谁得管。
今秋忽坐脱，山立不少偃。
显公方晏如，随缘自舒卷。
平生三事衲，夏燠冬不暖。
大雅右司公，国器乃瑚琏。
颇敦方外契，渊明亦亲远。
道术久相忘，书来叙缱绻。
一被直千金，溪帘浄冰蠒。
邀我置香茗，抚玩不忍展。
而我在家僧，业习尽鉏刬。
琴书不疗饥，拙生良可莞。
未识韩荆州，不敏怀媿赧。
向来袖漫刺，到门不及款。
音问復后时，当蒙贷疏懒。
公如骥腾骧，我类鼈跛蹇。
出处固不同，投分怅已晚。
明年壑源春，驱车望云巘。
载醪问奇字，从公定忘返。
右司公致书显上人并遗楮衾诗以赞之并简都公
作者：李处权
朝代：宋

缁徒中有人，籍甚初与显。是非不挂口，好恶不入眼。终日但怡怡，言行无可拣。外相示枯槁，风味殊不浅。初公如鹤长，昂藏谁得管。今秋忽坐脱，山立不少偃。显公方晏如，随缘自舒卷。平生三事衲，夏燠冬不煖。大雅右司公，国器乃瑚琏。颇敦方外契，渊明亦亲远。道术久相忘，书来叙缱绻。一被直千金，溪帘净冰茧。邀我置香茗，抚玩不忍展。而我在家僧，业习尽锄刬。琴书不疗饥，拙生良可莞。未识韩荆州，不敏怀愧赧。向来袖漫刺，到门不及款。音问复后时，当蒙贷疏懒。公如骥腾骧，我类鳖跛蹇。出处固不同，投分怅已晚。明年壑源春，驱车望云巘。载醪问奇字，从公定忘返。
吊彦深
作者：李处权
朝代：宋

已秀不成实，长怀事可吁。宁论日下鹤，遽失掌中珠。扰扰遭斯厄，冥冥丧厥躯。高堂亲白发，泪眼尚青枯。
同二三子步溪上
作者：李处权
朝代：宋

已恨春风过，犹欣夏日长。莺喧桑已葚，燕乳麦初芒。白发悲如许，青鞋乐未央。归来安客舍，更有北窗凉。
同二三子步溪上
作者：李处权
朝代：宋

已恨春风过，犹欣夏日长。
莺喧桑已葚，燕乳麦初芒。
白髪悲如许，青鞋乐未央。
归来安客舍，更有北窗凉。
同吕倅小饮
作者：李处权
朝代：宋

一日不作诗，已觉神不王。
一日不饮酒，更苦舌本彊。
梁王自堕马，贾傅恨无状。
寥寥千载后，有怀意谁谅。
夫君出世家，伟一魁三相。
人物方辈出，事业雅相尚。
笑我守丘壑，踪迹更漫浪。
尚余杯中物，足以助豪放。
相逢倾五斗，老子未多让。
同吕倅小饮
作者：李处权
朝代：宋

一日不作诗，已觉神不王。一日不饮酒，更苦舌本彊。梁王自堕马，贾傅恨无状。寥寥千载后，有怀意谁谅。夫君出世家，伟一魁三相。人物方辈出，事业雅相尚。笑我守丘壑，踪迹更漫浪。尚馀杯中物，足以助豪放。相逢倾五斗，老子未多让。
同士特似表过中峰饯似宗
作者：李处权
朝代：宋
体裁：五言律诗

旧好崔亭伯，新交阮仲容。招携来白水，祖饯过中峰。谷暖芊芊树，云深杳杳钟。兵戈一分袂，惆怅几时逢。
后乐堂
作者：李处权
朝代：宋
体裁：七言律诗

去尽沙鸥水照空，群山濯玉有无中。乱来更觉心情减，佳处犹欣臭味同。喜有清樽对雌霓，惭无健笔继雄风。此行会见承平否，岁晚飘零已秃翁。
听弹广陵
作者：李处权
朝代：宋

时风正薫弹广陵，乱世掩抑吚嚘声。
孰谓嵇康敢不臣，此心炯炯难自明。
荒楸古墓鬼神啸，大泽深山龙鳯惊。
我来听此可无语，天乎孰谓得其平。
听弹广陵
作者：李处权
朝代：宋

时风正薰弹广陵，乱世掩抑咿嚘声。孰谓嵇康敢不臣，此心炯炯难自明。荒楸古墓鬼神啸，大泽深山龙凤惊。我来听此可无语，天乎孰谓得其平。
听照旷尘外琴
作者：李处权
朝代：宋

老全冰玉姿，不受一滓尘。弹琴看飞鸿，自是千载人。幽兰写国香，白雪回阳春。邈视嵇阮流，不肯加冠巾。丝桐得心法，二子入室亲。高山与流水，领略难具陈。前年出关意，浩荡谁能驯。跌足兵火围，所遇多苦辛。却来湖上寺，翳拂坐石门。颇有名胜士，宛然交道存。寄书亦及我，匪但通寒温。问我能来无，愧负匏瓜身。翩然如野鹤，接羽凌秋旻。过我晋陵郡，促轸风露新。谐和下鸾凤，幽怨出鬼神。老全殆不没，千古名知津。漂流更丧乱，我生乃不辰。见子颜色开，慰我羁旅魂。我心亦清苦，久愿丘壑邻。何时舟载月，一弄秋江滨。
听照旷尘外琴
作者：李处权
朝代：宋

老全冰玉姿，不受一滓尘。
弹琴看飞鸿，自是千载人。
幽兰写国香，白雪迴阳春。
邈视嵇阮流，不肯加冠巾。
丝桐得心法，二子入室亲。
高山与流水，领略难具陈。
前年出闗意，浩荡谁能驯。
跌足兵火围，所遇多苦辛。
却来湖上寺，翳拂坐石门。
颇有名胜士，宛然交道存。
寄书亦及我，匪但通寒温。
问我能来无，媿负匏瓜身。
翩然如野鹤，接羽凌秋旻。
过我晋陵郡，促轸风露新。
谐和下鸾凤，幽怨出鬼神。
老全殆不没，千古名知津。
漂流更丧乱，我生乃不辰。
见子颜色开，慰我羁旅魂。
我心亦清苦，久愿丘壑邻。
何时舟载月，一弄秋江濵。
呈九兄
作者：李处权
朝代：宋
体裁：七言律诗

我兄少有谪仙才，襟抱于今得好开。珠玉尽从谈次落，溪山浑入句中来。弦歌小邑徒劳尔，松菊故园安在哉。有客漂流无税驾，愿将高义挽春回。
呈似表
作者：李处权
朝代：宋
体裁：五言律诗

闻说烟尘近，惊奔道路长。人生何草草，天意竟茫茫。山鸟寒亡路，溪花湿更香。飘零值君子，老眼慰悲凉。
和与可见惠之诗
作者：李处权
朝代：宋

倚马万言才一挥，问年于我亦肩随。才华早擅乡评在，人物行看国士知。黄卷沉酣端有志，青云腾踏岂无时。小人薄宦犹三黜，方驾聊同柳士师。
和与可见惠之诗
作者：李处权
朝代：宋

倚马万言纔一挥，问年于我亦肩随。
才华早擅乡评在，人物行看国士知。
黄卷沉酣端有志，青云腾踏岂无时。
小人薄宦犹三黜，方驾聊同柳士师。
和九兄贺二十六兄除大谏
作者：李处权
朝代：宋

祖德当年吐握勤，谏垣人物典刑存。在阴鸣鹤和有子，产峄孤桐枝见孙。王室艰难欣得士，世家矜伐敢援恩。清明謇谔平生事，况乃中兴辟四门。
和九兄贺二十六兄除大谏
作者：李处权
朝代：宋

祖德当年吐握勤，谏垣人物典刑存。
在阴鸣鹤和有子，产峄孤桐枝见孙。
王室艰难欣得士，世家矜伐敢援恩。
清明謇谔平生事，况乃中兴闢四门。
和刘逸老题罗汉壁间韵
作者：李处权
朝代：宋
体裁：五言律诗

僧房元寂寂，客意遂陶陶。诗笔翻云锦，茶瓯捲露涛。鸦归寒日下，雪尽远峰高。尚喜王乔近，吹笙坐碧桃。
和如祖弟二首
作者：李处权
朝代：宋

老来风味淡于秋，愧负平生马少游。但得山云供晚眺，何须花雨作春愁。新诗未省曾多见，情话端知肯独留。政渴一杯浇磊磈，书生何用玉为舟。绿树黄鹂阴复晴，春风何处不堪行。野烟著草绵绵色，江日浮花滟滟明。故国音书添梦想，异乡节物减心情。逢人尽说兵戈事，始觉如今去就轻。
和如祖弟二首·其一
作者：李处权
朝代：宋

老来风味淡于秋，媿负平生马少游。
但得山云供晚眺，何须花雨作春愁。
新诗未省曾多见，情话端知肯独留。
政渴一杯浇磊磈，书生何用玉为舟。
和如祖弟二首·其一
作者：李处权
朝代：宋

老来风味淡于秋，愧负平生马少游。但得山云供晚眺，何须花雨作春愁。新诗未省曾多见，情话端知肯独留。政渴一杯浇磊磈，书生何用玉为舟。
和如祖弟二首·其二
作者：李处权
朝代：宋

绿树黄鹂阴复晴，春风何处不堪行。野烟著草绵绵色，江日浮花滟滟明。故国音书添梦想，异乡节物减心情。逢人尽说兵戈事，始觉如今去就轻。
和如祖弟二首·其二
作者：李处权
朝代：宋

绿树黄鹂阴復晴，春风何处不堪行。
野烟着草绵绵色，江日浮花灔灔明。
故国音书添梦想，异乡节物减心情。
逢人尽说兵戈事，始觉如今去就轻。
和彦冲同原仲过交溪桥头
作者：李处权
朝代：宋
体裁：五言律诗

不识交溪路，诗来锦绣重。閒云时出岫，落日更明松。叔夜常为锻，渊明亦近农。喜君机事息，鱼鸟故相容。
和怀英雪诗
作者：李处权
朝代：宋

路迷应有误随车，望眼楼高莫可涯。鹤驾鹭涛来浩渺，瑶林琼树出交加。广寒玉兔翻羞缩，上蔡苍鹰正怒拿。得句幽人方起舞，夜寒明月在梨花。纵赏钩帘面远山，蟹螯谁复问尖团。飞花空自嫌春晚，折竹应当念岁寒。句法一如冰柱险，书斋坐怪玉壶宽。固知柳絮因风起，何事青天亦受漫。
和怀英雪诗·其一
作者：李处权
朝代：宋

路迷应有误随车，望眼楼高莫可涯。
鹤驾鹭涛来浩渺，瑶林琼树出交加。
广寒玉兔翻羞缩，上蔡苍鹰正怒拏。
得句幽人方起舞，夜寒明月在梨花。
和怀英雪诗·其一
作者：李处权
朝代：宋

路迷应有误随车，望眼楼高莫可涯。鹤驾鹭涛来浩渺，瑶林琼树出交加。广寒玉兔翻羞缩，上蔡苍鹰正怒拿。得句幽人方起舞，夜寒明月在梨花。
和怀英雪诗·其二
作者：李处权
朝代：宋

纵赏鈎帘面远山，蟹螯谁復问尖团。
飞花空自嫌春晚，折竹应当念岁寒。
句法一如冰柱险，书斋坐怪玉壶寛。
固知柳絮因风起，何事青天亦受漫。
和怀英雪诗·其二
作者：李处权
朝代：宋

纵赏钩帘面远山，蟹螯谁复问尖团。飞花空自嫌春晚，折竹应当念岁寒。句法一如冰柱险，书斋坐怪玉壶宽。固知柳絮因风起，何事青天亦受漫。
和翁子秀夜过溪桥韵
作者：李处权
朝代：宋
体裁：七言绝句

千里无云湛九霄，月明花露滴春桥。何时心绪如杨柳，笑倚春风万丈条。
和表臣遗诗招归仙隐
作者：李处权
朝代：宋

客里栖栖叹食艰，桃源也复念人间。九重鹓鹭思金屋，万里烟尘痛玉关。节物可怜梅竞出，浪萍长羡鸟知还。明朝跋马归仙隐，健笔清樽尽傲閒。
和表臣遗诗招归仙隠
作者：李处权
朝代：宋

客裏栖栖嘆食艰，桃源也復念人间。
九重鹓鹭思金屋，万里烟尘痛玉闗。
节物可怜梅竞出，浪萍长羡鸟知还。
明朝跋马归仙隠，健笔清樽尽傲閒。
和赏卿席上之韵
作者：李处权
朝代：宋
体裁：七言律诗

翠竹丹枫共一村，诗家得句转清新。已怜楚地梅知腊，更想隋河柳欲春。须信成名皆志士，故应行乐属吾人。请君淬砺斑斑刃，始验儒冠不误身。
哭驾部舅
作者：李处权
朝代：宋

外门推望郎，天启眉干白。
掲掲廊庙器，仕道无枉尺。
仁义允蹈之，言行可法则。
优为君子儒，彬彬见文质。
伊川有夫子，四海尊学术。
燕申乡里化，语默世不识。
公时列高弟，见独蚤入室。
从容为邦问，领略济时策。
海涵而地负，光辉日充实。
向来坐省中，能事已籍籍。
出入群公间，持论颇正色。
皦皦活国心，周召可辈伯。
朝廷公议丧，牛李计方得。
道大固不容，青蝇工点璧。
知难幞被去，迴首帝阍隔。
嗟嗟已衰俗，弗俾蒙其泽。
出把使者节，顾未远亲侧。
荣耀老莱衣，孝心惟惕惕。
温寻故时学，委蛇山水国。
澄清足暇裕，荐延颇推择。
宛彼南阳族，食指居数百。
衣冠日零替，贫有未葬骨。
嘅然斥余赀，黄壤即安宅。
于公已高门，叔敖有阴德。
敌马祸中原，南迁例奔廹。
故林无巢归，瓦砾漫阡陌。
艰难更道路，扶病亲药石。
肩舆岂久堪，命数奄兹厄。
铭旌瘴烟裏，过者为悽恻。
无儿但有孙，尚可付窀穸。
坟墓五千里，河洛兵未息。
招魂动楚些，路远迷南北。
鲰生愧无似，忘年罇俎客。
提携在斯文，恨不借羽翮。
去春失所恃，鉅痛摧肝膈。
衔哀赴丧所，寸步且如棘。
犹期见渭阳，慰我孤苦极。
伤心舍我去，涙落满裀席。
遥知凛生气，千古犹不没。
夜中梦见之，话言及畴昔。
谓公犹在世，眼明失心疾。
山风忽惊起，月朗清露滴。
哭驾部舅
作者：李处权
朝代：宋

外门推望郎，天启眉干白。揭揭廊庙器，仕道无枉尺。仁义允蹈之，言行可法则。优为君子儒，彬彬见文质。伊川有夫子，四海尊学术。燕申乡里化，语默世不识。公时列高弟，见独蚤入室。从容为邦问，领略济时策。海涵而地负，光辉日充实。向来坐省中，能事已籍籍。出入群公间，持论颇正色。皦皦活国心，周召可辈伯。朝廷公议丧，牛李计方得。道大固不容，青蝇工点璧。知难襆被去，回首帝阍隔。嗟嗟已衰俗，弗俾蒙其泽。出把使者节，顾未远亲侧。荣耀老莱衣，孝心惟惕惕。温寻故时学，委蛇山水国。澄清足暇裕，荐延颇推择。宛彼南阳族，食指居数百。衣冠日零替，贫有未葬骨。嘅然斥馀赀，黄壤即安宅。于公已高门，叔敖有阴德。敌马祸中原，南迁例奔迫。故林无巢归，瓦砾漫阡陌。艰难更道路，扶病亲药石。肩舆岂久堪，命数奄兹厄。铭旌瘴烟里，过者为悽恻。无儿但有孙，尚可付窀穸。坟墓五千里，河洛兵未息。招魂动楚些，路远迷南北。鲰生愧无似，忘年樽俎客。提携在斯文，恨不借羽翮。去春失所恃，钜痛摧肝膈。衔哀赴丧所，寸步且如棘。犹期见渭阳，慰我孤苦极。伤心舍我去，泪落满裀席。遥知凛生气，千古犹不没。夜中梦见之，话言及畴昔。谓公犹在世，眼明失心疾。山风忽惊起，月朗清露滴。
喜贼退
作者：李处权
朝代：宋

父母之邦岂复雠，人情至此乃可忧。刺史县令方坐视，久矣肉食无远谋。崇墉可当天设险，烟火惊奔无一点。可怜缩手俱就毙，不见一夫来袭掩。清晨诸家好音至，说贼回戈马回辔。玉帛子女既充牣，捆载而归乃真退。妻孥向来便伸眉，将军凯旋亦班师。身长八尺剑三尺，缓带轻裘有设施。
喜贼退
作者：李处权
朝代：宋

父母之邦岂復雠，人情至此乃可忧。
刺史县令方坐视，久矣肉食无远谋。
崇墉可当天设险，烟火惊奔无一点。
可怜缩手俱就毙，不见一夫来袭掩。
清晨诸家好音至，说贼回戈马回辔。
玉帛子女既充牣，捆载而归乃真退。
妻孥向来便伸眉，将军凯旋亦班师。
身长八尺剑三尺，缓带轻裘有设施。
喜闻三十弟消息
作者：李处权
朝代：宋
体裁：五言律诗

喜得真消息，仍安岭表居。深知道路远，不在信音疏。荔子应怜汝，槟榔敢笑渠。一年看又尽，兄弟意何如。
喜雪
作者：李处权
朝代：宋
体裁：七言律诗

剪水适从天上手，缀条不作世间花。柴门有客方高枕，石鼎无人共试茶。清借远山迎马出，润含修竹倚窗斜。令人却忆前年盛，辇毂欢声百万家。
士特倒用韵作元日復和
作者：李处权
朝代：宋
体裁：五言律诗

觅醉无千日，浮家又一春。閒门久罗雀，贫甑自生尘。我欲论秦过，君须赋洛神。穷途依二阮，遂欲老于闽。
士贵要予赋水轮因广之幸率介卿同作兼呈郭宰
作者：李处权
朝代：宋

吴侬踏车茧盈足，用力多而见功少。江南水轮不假人，智者创物真大巧。一轮十筒挹且注，循环下上无时了。四山开辟中沃壤，万顷秧齐绿云绕。绿云看即变黄云，一岁丰穰百家饱。今年小荒人菜色，斗易衾稠逮昏晓。古来善政抑兼并，贫富相通俗淳好。闭籴待价良忍哉，客主遑遑不相保。令尹贤于郑子产，视民恐伤心皎皎。朝来戒谕甚丁宁，令下翕然风偃草。我今亦有在陈厄，回首田园迹如扫。他年归计一廛氓，抱瓮甘同汉阴老。
士贵要予赋水轮因广之幸率介卿同作兼呈郭宰
作者：李处权
朝代：宋

吴侬踏车茧盈足，用力多而见功少。
江南水轮不假人，智者创物真大巧。
一轮十筒挹且注，循环下上无时了。
四山开闢中沃壤，万顷秧齐绿云遶。
绿云看即变黄云，一歳丰穰百家饱。
今年小荒人菜色，斗易衾稠逮昏晓。
古来善政抑兼并，贫富相通俗淳好。
闭籴待价良忍哉，客主遑遑不相保。
令尹贤于郑子产，视民恐伤心皎皎。
朝来戒谕甚丁宁，令下翕然风偃草。
我今亦有在陈厄，回首田园迹如扫。
他年归计一廛氓，抱瓮甘同汉阴老。
复次韵呈诸友
作者：李处权
朝代：宋

梅树飘香酒满杯，时危风景亦佳哉。横筇有客挑钱去，重担谁家送米来。云色可怜谈次改，年华不奈鬓边催。萧郎及我亲书尺，珍赠霜纨费剪裁。
夜雪偶书
作者：李处权
朝代：宋

岁晚山云合，窗鸣霰雪飞。方欣樽有酒，未叹箧无衣。谷杳青松健，林空绿萼肥。月明溪上醉，应是夜深归。
夜雪偶书
作者：李处权
朝代：宋

歳晚山云合，窗鸣霰雪飞。
方欣樽有酒，未嘆箧无衣。
谷杳青松健，林空绿萼肥。
月明溪上醉，应是夜深归。
大人生日
作者：李处权
朝代：宋

天欲斯文起，时将此道隆。
昭明应熊梦，爽拔降神崧。
业则真王佐，猷当沃帝聪。
尊经独韦氏，识字必扬雄。
制作超前辈，篇章萃古风。
不忧时易失，却怕俗多聋。
日月胸襟裏，江湖度量中。
谗深遭璧玷，施博尽金空。
指日风云会，来时雨露蒙。
经纶观世业，润色付宗工。
炯炯丹心壮，氲氲浩气充。
桧坛休跨鹿，丹鼎且蟠龙。
载诞佳辰及，高门喜气融。
捧觞欣有祝，陈颂愧无功。
舞鹤窥筵净，偷桃照座红。
孔庭诗礼集，请访吸川虹。
大人生日
作者：李处权
朝代：宋

天欲斯文起，时将此道隆。昭明应熊梦，爽拔降神崧。业则真王佐，猷当沃帝聪。尊经独韦氏，识字必扬雄。制作超前辈，篇章萃古风。不忧时易失，却怕俗多聋。日月胸襟里，江湖度量中。谗深遭璧玷，施博尽金空。指日风云会，来时雨露蒙。经纶观世业，润色付宗工。炯炯丹心壮，氲氲浩气充。桧坛休跨鹿，丹鼎且蟠龙。载诞佳辰及，高门喜气融。捧觞欣有祝，陈颂愧无功。舞鹤窥筵净，偷桃照座红。孔庭诗礼集，请访吸川虹。
失题
作者：李处权
朝代：宋

天上石麟堕，人间琼树芳。叔孙知典礼，曹植有文章。桃李蹊方盛，芝兰室更香。榻先徐孺下，书异邺侯藏。载世推能事，当年亦宠光。颇怀追润色，奚惜吐琳琅。末俗元多忌，冲怀竟两忘。由来高士驾，不肯少年场。鼎鼎文方古，鱼鱼道必昌。仲山终补衮，虞舜正垂裳。贱子虚蒙顾，仁风实奉扬。弹冠从入仕，执戟且为郎。欲作蝉遗蜕，差同鼠耗仓。穷途遭白眼，永夜付黄粱。尚齿三千客，容窥数仞墙。受知心有激，欲报意何长。皓鹤宜风露，青松饱雪霜。倾身挹东海，再拜酌公觞。
失题
作者：李处权
朝代：宋

天上石麟堕，人间琼树芳。
叔孙知典礼，曹植有文章。
桃李蹊方盛，芝兰室更香。
榻先徐孺下，书异邺侯藏。
载世推能事，当年亦宠光。
颇怀追润色，奚惜吐琳琅。
末俗元多忌，冲怀竟两忘。
由来高士驾，不肯少年场。
鼎鼎文方古，鱼鱼道必昌。
仲山终补衮，虞舜正埀裳。
贱子虚蒙顾，仁风实奉扬。
弹冠从入仕，执戟且为郎。
欲作蝉遗蜕，差同鼠耗仓。
穷途遭白眼，永夜付黄粱。
尚齿三千客，容窥数仞墻。
受知心有激，欲报意何长。
皓鹤宜风露，青松饱雪霜。
倾身挹东海，再拜酌公觞。
奉怀养源士特似表
作者：李处权
朝代：宋

一坐关山百念灰，德邻诗社许徘徊。静看林鸟衔花去，寒觉溪风送雨来。小阮有怀应种竹，步兵无事且传杯。东床坦腹真佳婿，俗客多惭数月陪。
奉怀养源士特似表
作者：李处权
朝代：宋

一坐闗山百念灰，德邻诗社许徘徊。
静看林鸟衔花去，寒觉溪风送雨来。
小阮有怀应种竹，步兵无事且传杯。
东床坦腹真佳壻，俗客多惭数月陪。
妙空出示诸公诗卷次元韵
作者：李处权
朝代：宋

已着芭蕉喻此身，木人花鸟岂知春。
他家定自无生灭，此物何尝有故新。
美玉不羞论瓦砾，明珠终解照泥尘。
相逢一笑空归去，无语堪酬彼上人。
妙空出示诸公诗卷次元韵
作者：李处权
朝代：宋

已著芭蕉喻此身，木人花鸟岂知春。他家定自无生灭，此物何尝有故新。美玉不羞论瓦砾，明珠终解照泥尘。相逢一笑空归去，无语堪酬彼上人。
孝感堂
作者：李处权
朝代：宋

孝为百行本，儒训存六经。
未有仁而遗，礼宜权重轻。
哀严以事死，敬乐以事生。
岂徒天性得，乃见人道成。
显显三彭子，德事肃且馨。
好仁无以尚，尊誉乡有评。
当年綵衣戏，此日羊枣诚。
春秋荐霜露，洒扫供粢盛。
新亭洁轮奂，拱木连高甍。
霜松无鹿犯，风树有乌鸣。
不惭王谢家，芝兰秀阶庭。
他年看崛起，阔步跻公卿。
可为风俗劝，以代门闾旌。
埋蛇功亦微，获报犹尔荣。
岂念不忘本，罔极通无形。
天人固相悬，昭然无臭声。
请观妙莲华，嘉瑞非其徴。
孝感堂
作者：李处权
朝代：宋

孝为百行本，儒训存六经。未有仁而遗，礼宜权重轻。哀严以事死，敬乐以事生。岂徒天性得，乃见人道成。显显三彭子，德事肃且馨。好仁无以尚，尊誉乡有评。当年綵衣戏，此日羊枣诚。春秋荐霜露，洒扫供粢盛。新亭洁轮奂，拱木连高甍。霜松无鹿犯，风树有乌鸣。不惭王谢家，芝兰秀阶庭。他年看崛起，阔步跻公卿。可为风俗劝，以代门闾旌。埋蛇功亦微，获报犹尔荣。岂念不忘本，罔极通无形。天人固相悬，昭然无臭声。请观妙莲华，嘉瑞非其徵。
守岁用少陵阿戎家韵寄怀萧国器
作者：李处权
朝代：宋

节物赖邻家，南风竞剪花。门无迎客犬，地有噪人鸦。病眼愁中暗，题诗醉里斜。乱离俱老大，今夕意何涯。
守歳用少陵阿戎家韵寄怀萧国器
作者：李处权
朝代：宋

节物赖邻家，南风竞剪花。
门无迎客犬，地有噪人鸦。
病眼愁中暗，题诗醉裏斜。
乱离俱老大，今夕意何涯。
家君为张丈明叔段丈处厚作诗集序小子赞之
作者：李处权
朝代：宋

二老学而穷，超然以诗鸣。雍容三百篇，一一韶与韺。挺特汜水诗，彊梁与古争。寂寥会隐篇，澹荡遗心营。珠玑沦瓦砾，有时应夜明。过者剧千万，岂无一不盲。我父实久要，早以文会并。兹来唱无和，樽酒怀平生。遗篇乃见属，悼往泯厥声。歘然奋长笔，摭实无过情。而今且谁托，两族俱凋零。从古作者意，所务非近程。徐观百年内，污世曷足名。
家君为张丈明叔段丈处厚作诗集序小子赞之
作者：李处权
朝代：宋

二老学而穷，超然以诗鸣。
雍容三百篇，一一韶与韺。
挺特汜水诗，彊梁与古争。
寂寥会隠篇，澹荡遗心营。
珠玑沦瓦砾，有时应夜明。
过者剧千万，岂无一不盲。
我父实久要，早以文会并。
兹来唱无和，樽酒怀平生。
遗篇乃见属，悼往泯厥声。
歘然奋长笔，摭实无过情。
而今且谁託，两族俱凋零。
从古作者意，所务非近程。
徐观百年内，污世曷足名。
寄八十五侄
作者：李处权
朝代：宋
体裁：七言律诗

把玩新诗病眼开，家风端有谪仙才。祗应鱼蟹留人住，肯为溪山唤我来。客舍更堪秋乍入，鬓毛无柰老相催。重阳共醉滕王阁，此观人间亦伟哉。
寄吕季升
作者：李处权
朝代：宋

家世中朝第一流，郡符那得久淹留。
诗情更入山水国，醉眼独高烟雨楼。
文举定非余子辈，元龙须向古人求。
磻溪莫讶功名晚，今代何人有直鈎。
寄吕季升
作者：李处权
朝代：宋

家世中朝第一流，郡符那得久淹留。诗情更入山水国，醉眼独高烟雨楼。文举定非馀子辈，元龙须向古人求。磻溪莫讶功名晚，今代何人有直钩。
寄希真
作者：李处权
朝代：宋

岁晚沉沉双鲤鱼，交情可是白头疏。
含香不见为郎后，吐屑频闻赐对余。
内廏给乘千里马，大官供饵万钱厨。
丝纶润色须公等，莫负平生载腹书。
寄希真
作者：李处权
朝代：宋

岁晚沉沉双鲤鱼，交情可是白头疏。含香不见为郎后，吐屑频闻赐对馀。内厩给乘千里马，大官供饵万钱厨。丝纶润色须公等，莫负平生载腹书。
寄德器二首
作者：李处权
朝代：宋

清耽七盌爱卢全，富贵千金鄙邓通。新岁烟尘悲塞北，旧时花鸟忆回中。可能春雨如秋雨，合是东风却北风。尚喜张仪惟舌在，百年从古没终穷。客舍春寒数挽衣，云重雨湿不闻鼙。老妻未免负薪叹，稚子何为索饭啼。南地好山青不断，故园芳草绿应齐。胸中磈磊但尘土，惭愧锦囊兼玉溪。
寄德器二首·其一
作者：李处权
朝代：宋

清耽七盌爱卢全，富贵千金鄙邓通。新岁烟尘悲塞北，旧时花鸟忆回中。可能春雨如秋雨，合是东风却北风。尚喜张仪惟舌在，百年从古没终穷。
寄德器二首·其一
作者：李处权
朝代：宋
体裁：七言律诗

清耽七碗爱卢全，富贵千金鄙邓通。新岁烟尘悲塞北，旧时花鸟忆回中。可能春雨如秋雨，合是东风却北风。尚喜张仪惟舌在，百年从古没终穷。
寄德器二首·其一
作者：李处权
朝代：宋

清躭七盌爱卢全，富贵千金鄙邓通。
新岁烟尘悲塞北，旧时花鸟忆回中。
可能春雨如秋雨，合是东风却北风。
尚喜张仪惟舌在，百年从古没终穷。
寄德器二首·其二
作者：李处权
朝代：宋

客舍春寒数挽衣，云重雨湿不闻鼙。老妻未免负薪叹，稚子何为索饭啼。南地好山青不断，故园芳草绿应齐。胸中磈磊但尘土，惭愧锦囊兼玉溪。
寄德器二首·其二
作者：李处权
朝代：宋

客舍春寒数挽衣，云重雨湿不闻鼙。
老妻未免负薪嘆，稚子何为索饭啼。
南地好山青不断，故园芳草绿应齐。
胸中磈磊但尘土，惭愧锦囊兼玉溪。
寄昙晦二首
作者：李处权
朝代：宋

道无南北本同流，远赴丛林非所求。到底此生俱扰扰，从前何事不悠悠。撞钟击鼓千人饭，戴角披毛万劫休。蚤晚相从岩下寺，对床清话雨飕飕。高僧辟馆坐诸生，夜久亦闻弦诵声。物外喜君能笔砚，尘中愧我漫簪缨。钵飧尚返慈乌哺，囊句时为老凤鸣。他日篮舆莲社约，秖应惠远识渊明。
寄昙晦二首·其一
作者：李处权
朝代：宋

道无南北本同流，远赴丛林非所求。到底此生俱扰扰，从前何事不悠悠。撞钟击鼓千人饭，戴角披毛万劫休。蚤晚相从岩下寺，对床清话雨飕飕。
寄昙晦二首·其一
作者：李处权
朝代：宋

道无南北本同流，远赴丛林非所求。
到底此生俱扰扰，从前何事不悠悠。
撞钟撃鼓千人饭，戴角披毛万刼休。
蚤晚相从岩下寺，对床清话雨飕飕。
寄昙晦二首·其二
作者：李处权
朝代：宋

高僧辟馆坐诸生，夜久亦闻弦诵声。物外喜君能笔砚，尘中愧我漫簪缨。钵飧尚返慈乌哺，囊句时为老凤鸣。他日篮舆莲社约，秖应惠远识渊明。
寄昙晦二首·其二
作者：李处权
朝代：宋

高僧闢馆坐诸生，夜久亦闻弦诵声。
物外喜君能笔砚，尘中媿我漫簮缨。
钵飱尚返慈乌哺，囊句时为老鳯鸣。
他日篮舆莲社约，秖应惠远识渊明。
寄朱希真
作者：李处权
朝代：宋

故人俱白发，念子始青袍。仆色新生敬，诗名旧仰高。天寒西日瘦，岁晚北风号。望望滕王阁，何时共浊醪。
寄朱希真
作者：李处权
朝代：宋

故人俱白髪，念子始青袍。
仆色新生敬，诗名旧仰高。
天寒西日瘦，岁晚北风号。
望望滕王阁，何时共浊醪。
寄益谦
作者：李处权
朝代：宋

青鬓追随到白头，中间忧患两悠悠。异时果有臧仓沮，他日宁无雍齿侯。旧隐重过三径菊，昔贤何在五湖舟。一杯坐阻论文酒，老懒闭门春事休。
寄益谦
作者：李处权
朝代：宋

青鬓追随到白头，中间忧患两悠悠。
异时果有臧仓沮，他日宁无雍齿侯。
旧隠重过三径菊，昔贤何在五湖舟。
一杯坐阻论文酒，老懒闭门春事休。
寄萧国器
作者：李处权
朝代：宋
体裁：七言律诗

路贫不在扊扅炊，调苦谁闻食菜时。枉道故于寻尺见，求人曷以斗升为。夷吾不去齐何患，叔向方来晋可知。得士则兴今亦古，可能只直五羊皮。
寄题向伯恭芗林
作者：李处权
朝代：宋

芗林近知名，怅望江干路。无因从之游，梦魂几飞去。侍郎天下士，器识廊庙具。诗似王右丞，文如韩吏部。勇退不待年，苍生思谢傅。幽栖新卜筑，日涉已成趣。人物在篮舆，风流称棕屦。身閒鱼鸟近，心远烟霞聚。净几展图书，疏帘约风露。时倾清浊酒，唤客坐飞絮。江鳞白可脍，野雀黄堪茹。欢言忘宾主，脱帽方箕踞。手挥玉麈尾，故自有佳处。拄颊欲招隐，撚髯知得句。快当走尺书，径拉王文度。
寄题向伯恭芗林
作者：李处权
朝代：宋

芗林近知名，怅望江干路。
无因从之游，梦魂几飞去。
侍郎天下士，器识廊庙具。
诗似王右丞，文如韩吏部。
勇退不待年，苍生思谢傅。
幽栖新卜筑，日涉已成趣。
人物在篮舆，风流称椶屦。
身閒鱼鸟近，心远烟霞聚。
浄几展圗书，疏帘约风露。
时倾清浊酒，唤客坐飞絮。
江鳞白可脍，野雀黄堪茹。
懽言忘宾主，脱帽方箕踞。
手挥玉麈尾，故自有佳处。
拄颊欲招隠，捻髯知得句。
快当走尺书，径拉王文度。
寒食日同赏卿步江头
作者：李处权
朝代：宋
体裁：七言律诗

树含新绿花事稀，友生要我宁重违。信脚一百五日出，扪心四十九年非。饧粥盘空家立壁，松楸地远涕沾衣。弟兄不见音书绝，植杖临流赋式微。
将游西池偶书
作者：李处权
朝代：宋

去年客中愁，忽忽意未伸。归来媚儿曹，行乐犹及辰。融怡帝乡日，浩荡天街春。物色岂不好，所思难重陈。婉娈有能事，朱弦妙通神。从容兰臭言，事事皆可人。关河一乖隔，梦想清洛滨。况乃行止间，愧负匏瓜身。情随节物改，事逐风景新。踌躇不自释，渌酒徒芳辛。明朝更牵强，接踵肥马尘。凌波固可慕，解佩良无因。青翼不复来，怅望瑶池津。
将游西池偶书
作者：李处权
朝代：宋

去年客中愁，忽忽意未伸。
归来媚儿曹，行乐犹及辰。
融怡帝乡日，浩荡天街春。
物色岂不好，所思难重陈。
婉娈有能事，朱絃妙通神。
从容兰臭言，事事皆可人。
关河一乖隔，梦想清洛濵。
况乃行止间，愧负匏瓜身。
情随节物改，事逐风景新。
踌躇不自释，渌酒徒芳辛。
明朝更牵强，接踵肥马尘。
凌波固可慕，解佩良无因。
青翼不復来，怅望瑶池津。
将至兰陵道中以远岫重叠出寒花散漫开为韵
作者：李处权
朝代：宋

我如萍不根，有往而无返。天涯与地角，孰能量近远。故乡无巢归，流落岁时晚。辜负平生心，何由见嵇阮。故家洛阳隅，烟林接云岫。社酒无俗期，柴门有清叩。传闻俱丘墟，凄凉兵火后。祇应秋夜月，松竹影如昼。惊飙起群雁，落日明孤松。溪驶石齿齿，树断山重重。功名贵及时，丈夫不可慵。初不系贤愚，秖系其所逢。故人限南北，昨日梦寐接。朝来得素书，开缄意稠叠。别时赠吴钩，璀粲犹在箧。因循愧迟暮，欲见煌煌业。王民坠涂炭，志士怀愤郁。岂无卧龙人，想待三顾出。从容命世豪，肯为庸主屈。英名如白日，千岁常不殁。舟子厌牵挽，峻濑凌风湍。烟霏丽初日，水气生早寒。鹾物直六伯，始叹生理难。一月不食肉，悽然对盘餐。客程方浩渺，念此道里赊。秋林伤客情，霜叶色胜花。溪鱼不论钱，我饥岂无涯。何当见升平，四海如一家。溪行日有趣，便欲老绝涧。复怀少陵作，亭午气始散。客子斗身强，尚得加餐饭。弟兄杳何许，不及沙头雁。早希马少游，下泽而款段。一官聊尔尔，此志亦复漫。束薪与斗米，未足了晨爨。人生固可怜，况复更忧患。小黠而大痴，耄耋均童孩。当其有酒时，且共笑口开。渊明真可人，吾庐归去来。我今无吾庐，念之寸心摧。
将至兰陵道中以远岫重叠出寒花散漫开为韵·其一
作者：李处权
朝代：宋
体裁：古风

我如萍不根，有往而无返。天涯与地角，孰能量近远。故乡无巢归，流落岁时晚。辜负平生心，何由见嵇阮。
将至兰陵道中以远岫重叠出寒花散漫开为韵·其七
作者：李处权
朝代：宋

溪行日有趣，便欲老绝涧。复怀少陵作，亭午气始散。客子斗身强，尚得加餐饭。弟兄杳何许，不及沙头雁。
将至兰陵道中以远岫重叠出寒花散漫开为韵·其七
作者：李处权
朝代：宋

溪行日有趣，便欲老绝涧。
復怀少陵作，亭午气始散。
客子鬬身强，尚得加餐饭。
弟兄杳何许，不及沙头雁。
将至兰陵道中以远岫重叠出寒花散漫开为韵·其三
作者：李处权
朝代：宋

惊飇起群雁，落日明孤松。
溪驶石齿齿，树断山重重。
功名贵及时，丈夫不可慵。
初不繫贤愚，秖繫其所逢。
将至兰陵道中以远岫重叠出寒花散漫开为韵·其三
作者：李处权
朝代：宋

惊飙起群雁，落日明孤松。溪驶石齿齿，树断山重重。功名贵及时，丈夫不可慵。初不系贤愚，秖系其所逢。
将至兰陵道中以远岫重叠出寒花散漫开为韵·其九
作者：李处权
朝代：宋
体裁：古风

小黠而大痴，耄耋均童孩。当其有酒时，且共笑口开。渊明真可人，吾庐归去来。我今无吾庐，念之寸心摧。
将至兰陵道中以远岫重叠出寒花散漫开为韵·其二
作者：李处权
朝代：宋
体裁：古风

故家洛阳隅，烟林接云岫。社酒无俗期，柴门有清叩。传闻俱丘墟，凄凉兵火后。祇应秋夜月，松竹影如昼。
将至兰陵道中以远岫重叠出寒花散漫开为韵·其五
作者：李处权
朝代：宋

王民坠涂炭，志士怀愤郁。岂无卧龙人，想待三顾出。从容命世豪，肯为庸主屈。英名如白日，千岁常不殁。
将至兰陵道中以远岫重叠出寒花散漫开为韵·其五
作者：李处权
朝代：宋

王民坠涂炭，志士怀愤鬰。
岂无卧龙人，想待三顾出。
从容命世豪，肯为庸主屈。
英名如白日，千岁常不殁。
将至兰陵道中以远岫重叠出寒花散漫开为韵·其八
作者：李处权
朝代：宋

早希马少游，下泽而款段。一官聊尔尔，此志亦复漫。束薪与斗米，未足了晨爨。人生固可怜，况复更忧患。
将至兰陵道中以远岫重叠出寒花散漫开为韵·其八
作者：李处权
朝代：宋

早希马少游，下泽而款段。
一官聊尔尔，此志亦復漫。
束薪与斗米，未足了晨爨。
人生固可怜，况復更忧患。
将至兰陵道中以远岫重叠出寒花散漫开为韵·其六
作者：李处权
朝代：宋

舟子厌牵挽，峻濑凌风湍。
烟霏丽初日，水气生早寒。
鹾物直六伯，始叹生理难。
一月不食肉，悽然对盘餐。
客程方浩渺，念此道里賖。
秋林伤客情，霜叶色胜花。
溪鱼不论钱，我饥岂无涯。
何当见昇平，四海如一家。
将至兰陵道中以远岫重叠出寒花散漫开为韵·其六
作者：李处权
朝代：宋

舟子厌牵挽，峻濑凌风湍。烟霏丽初日，水气生早寒。鹾物直六伯，始叹生理难。一月不食肉，悽然对盘餐。客程方浩渺，念此道里赊。秋林伤客情，霜叶色胜花。溪鱼不论钱，我饥岂无涯。何当见升平，四海如一家。
将至兰陵道中以远岫重叠出寒花散漫开为韵·其四
作者：李处权
朝代：宋

故人限南北，昨日梦寐接。
朝来得素书，开缄意稠叠。
别时赠吴鈎，璀粲犹在箧。
因循愧迟暮，欲见煌煌业。
将至兰陵道中以远岫重叠出寒花散漫开为韵·其四
作者：李处权
朝代：宋

故人限南北，昨日梦寐接。朝来得素书，开缄意稠叠。别时赠吴钩，璀粲犹在箧。因循愧迟暮，欲见煌煌业。
岁晚诸君送酒赋长歌以谢之
作者：李处权
朝代：宋

我有经纶天下之大志，陶冶万物之雄心。上书几欲自荐达，君门无籍不可寻。归来抚剑星斗近，老去援琴山水深。混迹渔樵友麋鹿，兴发时为梁父吟。雾雨方寒蔽林薮，黄狐跳梁苍兕吼。岁云暮矣人白头，纳履踵决衣见肘。茫茫大块宁终久，青史功名谁不朽。昔贤达观有至言，破除万事无过酒。朝来叩关闻剥啄，长须致简喜且愕。满壶倾写清若空，一釂衰颜返丹渥。此物难从俗士论，古今与世收奇勋。寒谷可以回阳春，浇风亦使还其淳。书生分量当饮温，圣清贤浊何用分。浊醪有妙理，引人著胜地。乘坠且不知，焉知物为贵。扬雄嗜饮而家贫，玄嘲尚白费解纷。屈原独醒良自苦，湘累空有些招魂。一石亦醉淳于髡，五斗解酲刘伯伦。卧舆当道陶渊明，骑马似船贺季真。吏部有时甘盗瓮，丞相他年容吐茵。古人已往不复见，忽然举觞如对面。穷通得丧寓于此，旦暮方齐死生变。拍浮池中固不恶，曲垒糟丘仍不薄。一杯一杯复一杯，身世兼忘乃真乐。不可一日无此君，今吾于酒而亦云。安得四海尽种秫，春台寿域长醺醺。
席上次表臣韵以遗明之仍督其和章
作者：李处权
朝代：宋

一日复倾三百杯，新年物色兴悠哉。应怜远客此流落，故有幽人常往来。楮刻三年殊未就，诗成七步可须催。平生信笔多狂简，从此方知所以裁。
席上次表臣韵以遗明之仍督其和章
作者：李处权
朝代：宋

一日復倾三百杯，新年物色兴悠哉。
应怜远客此流落，故有幽人常往来。
楮刻三年殊未就，诗成七步可须催。
平生信笔多狂简，从此方知所以裁。
席上赋梅
作者：李处权
朝代：宋
体裁：七言律诗

桃李何须续后开，芝兰胜韵许相陪。先春莫道无深意，调鼎方知有大才。南国正宜溪上路，故园长梦竹间台。骚人不为寻诗句，自爱幽芳特特来。
弔彦深
作者：李处权
朝代：宋

已秀不成实，长怀事可吁。
宁论日下鹤，遽失掌中珠。
扰扰遭斯厄，冥冥丧厥躯。
高堂亲白髪，泪眼尚青枯。
张元览追和东坡咏梅要予同赋
作者：李处权
朝代：宋

江空月挂疏梅村，生香湔祓何郎魂。
亭亭自是尘表物，玉质敢有烟埃昏。
西州风土似南国，高树缭台丞相园。
居然志士节独苦，炯若德人颜更温。
至今往往入幽梦，梦去折花迎朝暾。
寇来一炬半月红，伤心无处求朱门。
君知行乐不可缓，中圣友贤余勿言。
侍郎堂西腊前破，唤取我辈斟洼樽。
张元览追和东坡咏梅要予同赋
作者：李处权
朝代：宋

江空月挂疏梅村，生香湔祓何郎魂。亭亭自是尘表物，玉质敢有烟埃昏。西州风土似南国，高树缭台丞相园。居然志士节独苦，炯若德人颜更温。至今往往入幽梦，梦去折花迎朝暾。寇来一炬半月红，伤心无处求朱门。君知行乐不可缓，中圣友贤馀勿言。侍郎堂西腊前破，唤取我辈斟洼樽。
强立许酒不至因以趣之
作者：李处权
朝代：宋
体裁：七言律诗

北里溪山翠满门，似闻小阮瓮浮春。怜渠世乱益风味，念我途穷多苦辛。旷士可无千日醉，浮生何事百年身。临风日日香穿鼻，被缚甘为瓮下人。
彦修席上命赋何处难忘酒
作者：李处权
朝代：宋
体裁：五言律诗

何处难忘酒，南州盗贼多。黄巾方裂眦，白日敢持戈。不见韩擒虎，宁闻马伏波。此时无一盏，其奈客愁何。
復次韵呈诸友
作者：李处权
朝代：宋

梅树飘香酒满杯，时危风景亦佳哉。
横笻有客挑钱去，重担谁家送米来。
云色可怜谈次改，年华不奈鬓边催。
萧郎及我亲书尺，珍赠霜纨费剪裁。
怀清叙
作者：李处权
朝代：宋

梦想平生始此回，扁舟坐稳兴悠哉。阴阴树底莺声切，漠漠田中雨气来。乱世等閒凋鬓发，故园何处问池台。临风不见高公子，正渴论文共一杯。
怀清叙
作者：李处权
朝代：宋

梦想平生始此廽，扁舟坐穏兴悠哉。
阴阴树底莺声切，漠漠田中雨气来。
乱世等閒凋鬓髪，故园何处问池台。
临风不见高公子，正渴论文共一杯。
怀陆仲仁
作者：李处权
朝代：宋

陆郎好古心不俗，雅似王郎爱修竹。
绿阴清昼坐焚香，想见人琴两如玉。
尺书招我我未暇，兴发从君醉醽醁。
秋风满院木樨繁，明月飞来花底宿。
怀陆仲仁
作者：李处权
朝代：宋

陆郎好古心不俗，雅似王郎爱脩竹。绿阴清昼坐焚香，想见人琴两如玉。尺书招我我未暇，兴发从君醉醽醁。秋风满院木樨繁，明月飞来花底宿。
感春
作者：李处权
朝代：宋

春风欲裂石，春云如鼓涛。况复横来雨，檐溜声连宵。畸人早盥帻，散目临亭皋。挽折户外柳，吹残竹间桃。慨然念芳物，摧抑适所遭。因之感时节，幽愤空忉忉。少年亦弃置，自引瓶中醪。醉后眼生缬，孤坐清吟高。
感春
作者：李处权
朝代：宋

春风欲裂石，春云如鼓涛。
况復横来雨，檐溜声连宵。
畸人早盥帻，散目临亭皋。
挽折户外柳，吹残竹间桃。
慨然念芳物，摧抑适所遭。
因之感时节，幽愤空忉忉。
少年亦弃置，自引瓶中醪。
醉后眼生缬，孤坐清吟高。
戊申春登平山谷林二堂时茂世应时同行追录之
作者：李处权
朝代：宋
体裁：七言律诗

已过平山又谷林，登高能赋兴何深。群峰雪后皆浮玉，万竹风前亦碎金。尚喜日闻黄屋信，可堪时动白头吟。载游不为壶觞事，携取君家绿绮琴。
戏简秦处度
作者：李处权
朝代：宋

淮海秦夫子，相逢又十年。
好诗无漫与，爱酒不虚传。
夜寺云连榻，秋江月满舩。
不知嵇叔夜，何得绝交篇。
戏简秦处度
作者：李处权
朝代：宋

淮海秦夫子，相逢又十年。好诗无漫与，爱酒不虚传。夜寺云连榻，秋江月满船。不知嵇叔夜，何得绝交篇。
戏赠巽老
作者：李处权
朝代：宋
体裁：古风

学诗如学佛，教外别有传。室中要自悟，心地方廓然。悟了更须坐，壁下三十年。他时一瓣香，未可孤老禅。
戏辨老
作者：李处权
朝代：宋
体裁：七言绝句

不独京尘解化衣，秋阳流火树阴稀。折腰为米初何有，亲见渊明负弩归。
才臣设席彦修来过仍陪表臣终日之乐岂易得也因赋
作者：李处权
朝代：宋

顾我非仙李，知君实老彭。承家罗玉树，润屋起金赢。世路嗟多事，人生戒不情。岁华将暮矣，切勿诉深觥。
才臣设席彦修来过仍陪表臣终日之乐岂易得也因赋
作者：李处权
朝代：宋

顾我非仙李，知君实老彭。
承家罗玉树，润屋起金赢。
世路嗟多事，人生戒不情。
歳华将暮矣，切勿诉深觥。
投建阳王宰
作者：李处权
朝代：宋

异时丞相柄文盟，一顾曾空冀北群。
鈆椠无功方笑我，箕裘不坠蚤知君。
诗家只说王摩诘，官况谁怜郑广文。
散尽黄金犹作客，还来把酒对孤云。
投建阳王宰
作者：李处权
朝代：宋

异时丞相柄文盟，一顾曾空冀北群。铅椠无功方笑我，箕裘不坠蚤知君。诗家只说王摩诘，官况谁怜郑广文。散尽黄金犹作客，还来把酒对孤云。
抚松堂
作者：李处权
朝代：宋

丈人居水南，未省价高索。平生丘壑事，长啸天宇窄。舍傍五株柳，宛是陶家宅。舍南数亩园，似与人境隔。方须漉酒巾，渐喜扶老策。以兹不愿仕，偶然似彭泽。青松手所种，抚之无愧色。都忘岁月徂，不受霜霰迫。是身等浮云，术也可不择。持此百年间，常恐中道画。旷哉遗世情，遇我眼不白。问我来何时，胡为久于客。我官亦易抛，行矣勿多责。方从倦飞鸟，望林整归翮。
抚松堂
作者：李处权
朝代：宋

丈人居水南，未省价高索。
平生丘壑事，长啸天宇窄。
舍傍五株柳，宛是陶家宅。
舍南数畆园，似与人境隔。
方须漉酒巾，渐喜扶老策。
以兹不愿仕，偶然似彭泽。
青松手所种，抚之无愧色。
都忘岁月徂，不受霜霰廹。
是身等浮云，术也可不择。
持此百年间，常恐中道画。
旷哉遗世情，遇我眼不白。
问我来何时，胡为久于客。
我官亦易抛，行矣勿多责。
方从倦飞鸟，望林整归翮。
招士特似表
作者：李处权
朝代：宋

山云向晚留，山雨凌晓濯。花明红欲坠，松净翠可握。未觉人意宽，独喜鸟声乐。平生麋鹿性，避地谐丘壑。复接翁季友，诗文剩酬酢。萝门邃宜步，洼樽深可酌。不闻杖屦过，无乃厌硗确。愿承名理谈，煮茗破昏浊。
招士特似表
作者：李处权
朝代：宋

山云向晚留，山雨凌晓濯。
花明红欲坠，松浄翠可握。
未觉人意寛，独喜鸟声乐。
平生麋鹿性，避地谐丘壑。
復接翁季友，诗文剩酬酢。
萝门邃宜步，洼樽深可酌。
不闻杖屦过，无乃厌硗确。
愿承名理谈，煑茗破昏浊。
挽许主簿
作者：李处权
朝代：宋
体裁：五言律诗

攘攘谁逃死，黄泉不独君。一官书载考，五举擅多文。异日辽东鹤，当年冀北群。承家知有子，翮就看摩云。
放步登游回谢表臣遗酒
作者：李处权
朝代：宋

毎爱前山似画图，兴来萧散岂能无。
幽人着屐全忘懒，野老闗门不可呼。
夕照晖晖明远水，春风莽莽着平芜。
晴来已喜儿能赋，软脚仍烦送一壶。
放步登游回谢表臣遗酒
作者：李处权
朝代：宋

每爱前山似画图，兴来萧散岂能无。幽人著屐全忘懒，野老关门不可呼。夕照晖晖明远水，春风莽莽著平芜。晴来已喜儿能赋，软脚仍烦送一壶。
文度以大笏见遗奇伟特甚非鄙人所称拟柏梁体廿句以谢然他日出处断不负此笏老狂不衰聊供一笑云
作者：李处权
朝代：宋

南越巨象何壮哉，齿牙脱落岁几枚。削木混真易以埋，玩视常恐生怒猜。良工到手能剪裁，成此大笏莫与偕。远随舶贾凌涛雷，论贾奚啻百琼瑰。异贶忽自王孙来，珍藏十袭敢遽开。瑩如截玉无纤埃，照人冰彩满袖怀。惟君许我王佐才，我亦自负刚不摧。他年致主登中台，垂绅峨弁直斗魁。正色凛凛天可回，帝傍奸佞须击排。恢复洪业平泰阶，写之丹青上云台。
文度以大笏见遗奇伟特甚非鄙人所称拟柏梁体廿句以谢然他日出处断不负此笏老狂不衰聊供一笑云
作者：李处权
朝代：宋
体裁：古风

南越巨象何壮哉，齿牙脱落岁几枚。削木混真易以埋，玩视常恐生怒猜。良工到手能剪裁，成此大笏莫与偕。远随舶贾凌涛雷，论贾奚啻百琼瑰。异贶忽自王孙来，珍藏十袭敢遽开。莹如截玉无纤埃，照人冰彩满袖怀。惟君许我王佐才，我亦自负刚不摧。他年致主登中台，垂绅峨弁直斗魁。正色凛凛天可回，帝傍奸佞须击排。恢复洪业平泰阶，写之丹青上云台。
文度以大笏见遗奇伟特甚非鄙人所称拟柏梁体廿句以谢然他日出处断不负此笏老狂不衰聊供一笑云
作者：李处权
朝代：宋

南越巨象何壮哉，齿牙脱落歳几枚。
削木混真易以埋，玩视常恐生怒猜。
良工到手能剪裁，成此大笏莫与偕。
远随舶贾凌涛雷，论贾奚啻百琼瑰。
异贶忽自王孙来，珍藏十袭敢遽开。
莹如截玉无纤埃，照人冰彩满袖怀。
惟君许我王佐才，我亦自负刚不摧。
他年致主登中台，垂绅峩弁直斗魁。
正色凛凛天可回，帝傍奸佞须击排。
恢復洪业平泰阶，写之丹青上云台。
新岁偶书呈诸友
作者：李处权
朝代：宋

已见王正月，陈人百不知。红颜岂长好，白发已多时。腊雪微沾土，春风小动帷。丘之祷久矣，何意问祥祺。
新歳偶书呈诸友
作者：李处权
朝代：宋

已见王正月，陈人百不知。
红颜岂长好，白髪已多时。
腊雪微霑土，春风小动帷。
丘之祷久矣，何意问祥祺。
春晚简德孺
作者：李处权
朝代：宋
体裁：七言律诗

人生有酒即佳辰，忽忽园林已暮春。雨后落花浑帖砌，风前飞絮欲沾人。我如放浪陶彭泽，公是风流贺季真。伊水崧云在何处，旧衣犹有洛阳尘。
普月新寮
作者：李处权
朝代：宋

百年均梦幻，俯仰在一室。
况乃物外人，身闲有余力。
朝来忽改作，轩牖开虚寂。
匡床竹火炉，棐几贝叶帙。
清风常入座，飞尘不霑席。
煑茗焚香净扫除，剩种松杉障西日。
普月新寮
作者：李处权
朝代：宋

百年均梦幻，俯仰在一室。况乃物外人，身闲有馀力。朝来忽改作，轩牖开虚寂。匡床竹火炉，棐几贝叶帙。清风常入座，飞尘不沾席。煮茗焚香净扫除，剩种松杉障西日。
景荀筑室伟甚诗以赞之
作者：李处权
朝代：宋

将老从君得所图，交情及我岁寒余。
适闻蒋诩开三径，且喜扬雄就一区。
尽取风烟多种竹，雅为窗室便看书。
无钱可买墻西地，决眦云峰正起予。
景荀筑室伟甚诗以赞之
作者：李处权
朝代：宋

将老从君得所图，交情及我岁寒馀。适闻蒋诩开三径，且喜扬雄就一区。尽取风烟多种竹，雅为窗室便看书。无钱可买墙西地，决眦云峰正起予。
月夜鼓琴
作者：李处权
朝代：宋

清风泛寒露，夜久气转凉。恍然幽梦觉，明月及我床。披衣起独坐，爱此数尺光。兴来御桐君，正始其可忘。山高既峨峨，水流亦汤汤。方当志获麟，故宜鄙求凰。永怀嵇叔夜，复思蔡中郎。妙处与心会，乐哉殊未央。
月夜鼓琴
作者：李处权
朝代：宋

清风泛寒露，夜久气转凉。
恍然幽梦觉，明月及我床。
披衣起独坐，爱此数尺光。
兴来御桐君，正始其可忘。
山高既峩峩，水流亦汤汤。
方当志获麟，故宜鄙求凰。
永怀嵇叔夜，復思蔡中郎。
妙处与心会，乐哉殊未央。
望灵石
作者：李处权
朝代：宋
体裁：古风

杖藜出望江郎峰，清辉秀气在眼中。当年何人运神斧，劖削碧玉成芙蓉。平地崛起五千仞，浮云落日当秋空。东西南北千里间，他山莫敢来争雄。英灵往往在人物，异时杰出闻数公。伟哉高厚职覆载，储精毓粹良未穷。畸予家世本伊洛，四时行乐都忘慵。楼台面面得形胜，锦屏女几鸣皋嵩。十年戎马断归路，流落江湖今一翁。平生所得在黄卷，昔贤今圣独见容。青衫憔悴百寮底，犹欣收此笔砚功。声名突兀不磨灭，要与此峰相始终。
桃花
作者：李处权
朝代：宋

照水桃花树，春风灼灼开。虽非天上种，何异观中栽。帝子吹笙罢，渔人信棹回。故园何处是，目尽望乡台。
桃花
作者：李处权
朝代：宋

照水桃花树，春风灼灼开。
虽非天上种，何异观中栽。
帝子吹笙罢，渔人信棹迴。
故园何处是，目尽望乡台。
桐庐道中九日逢子公
作者：李处权
朝代：宋

三年客裏重阳节，故典征衣共一杯。
雁下紫茰能自好，霜前黄菊为谁开。
中原豺虎定何许，故国池台安在哉。
山水中逢张学士，慢扶双桨不须催。
桐庐道中九日逢子公
作者：李处权
朝代：宋

三年客里重阳节，故典征衣共一杯。雁下紫萸能自好，霜前黄菊为谁开。中原豺虎定何许，故国池台安在哉。山水中逢张学士，慢扶双桨不须催。
桥院
作者：李处权
朝代：宋

淹留岁云暮，旅泊似幽栖。鸥鹭如相识，牛羊自不迷。已烦陶令顾，何必谢公携。始觉吴侬健，天寒更涉溪。
桥院
作者：李处权
朝代：宋

淹留歳云暮，旅泊似幽栖。
鸥鹭如相识，牛羊自不迷。
已烦陶令顾，何必谢公携。
始觉吴侬健，天寒更涉溪。
梅二首
作者：李处权
朝代：宋

岁晚匆匆日复夜，老禅相对口慵开。梦归千里几时到，香度一枝何处来。世乱飘零少供给，地寒潦倒无梯媒。可怜七尺髯如戟，愧负妻孥空拨灰。可怜映竹深深见，似为催诗特特开。湖上林逋今老矣，扬州何逊未归来。前村欲雨鸠呼妇，断垄收晴雉应媒。幻境应当如是观，道人深悟劫池灰。
梅二首·其一
作者：李处权
朝代：宋

岁晚匆匆日复夜，老禅相对口慵开。梦归千里几时到，香度一枝何处来。世乱飘零少供给，地寒潦倒无梯媒。可怜七尺髯如戟，愧负妻孥空拨灰。
梅二首·其一
作者：李处权
朝代：宋

岁晚怱怱日復夜，老禅相对口慵开。
梦归千里几时到，香度一枝何处来。
世乱飘零少供给，地寒潦倒无梯媒。
可怜七尺髯如戟，媿负妻孥空拨灰。
梅二首·其二
作者：李处权
朝代：宋

可怜映竹深深见，似为催诗特特开。湖上林逋今老矣，扬州何逊未归来。前村欲雨鸠呼妇，断垄收晴雉应媒。幻境应当如是观，道人深悟劫池灰。
梅二首·其二
作者：李处权
朝代：宋

可怜映竹深深见，似为催诗特特开。
湖上林逋今老矣，扬州何逊未归来。
前村欲雨鸠呼妇，断壠收晴雉应媒。
幻境应当如是观，道人深悟刼池灰。
梦江彦文
作者：李处权
朝代：宋

春寒苹末风尤劲，过雨山林都眼净。
西江天来泻明镜，劈箭孤帆飞小艇。
中有丈人若冰壶，冰为眸子玊作肤。
黄河逆流沧海枯，彷佛羡门丹丘徒。
仙风道骨何敷腴，烟霞之姿远见揖。
弭棹芳洲招我急，野人竭蹷抠衣入。
酌之瑶丹饫琼汁，荐以金桃露犹湿。
御寇衣袂方泠然，岸巾笑拍洪崖肩。
交梨火枣开心田，木钻石盘今已穿。
青鞋布袜白行纒，游戏人间五百年。
梦江彦文
作者：李处权
朝代：宋

春寒蘋末风尤劲，过雨山林都眼净。西江天来泻明镜，劈箭孤帆飞小艇。中有丈人若冰壶，冰为眸子玉作肤。黄河逆流沧海枯，彷佛羡门丹丘徒。仙风道骨何敷腴，烟霞之姿远见揖。弭棹芳洲招我急，野人竭蹶抠衣入。酌之瑶丹饫琼汁，荐以金桃露犹湿。禦寇衣袂方泠然，岸巾笑拍洪崖肩。交梨火枣开心田，木钻石盘今已穿。青鞋布袜白行缠，游戏人间五百年。
次士特韵寄德久牧之
作者：李处权
朝代：宋

家山凿龙似修眉，中有伊川寒更绿。吾庐亦复远城市，舍下清流环几曲。四时幽人共吟醉，饮若长鲸杯要覆。三年芳草怨王孙，定有金钱无处卜。南征际会竹林阮，兵厨况有酒百斛。夫君笔力抵万钧，所当穿彻如强镞。义形抗论及朝政，正容凛若冰霜肃。因君远忆邹与张，畴昔之言皆可复。二士揭揭庙堂器，用之艰难一夔足。空令两行壮夫泪，回首尽向燕云哭。我心之忧正谓是，夜中兴叹仰看屋。相思岁尽书不来，念我衣单体生粟。
次士特韵寄德久牧之
作者：李处权
朝代：宋

家山凿龙似修眉，中有伊川寒更绿。
吾庐亦復远城市，舍下清流环几曲。
四时幽人共吟醉，饮若长鲸杯要覆。
三年芳草怨王孙，定有金钱无处卜。
南征际会竹林阮，兵厨况有酒百斛。
夫君笔力抵万钧，所当穿彻如强镞。
义形抗论及朝政，正容凛若冰霜肃。
因君远忆邹与张，畴昔之言皆可復。
二士揭揭庙堂器，用之艰难一夔足。
空令两行壮夫泪，回首尽向燕云哭。
我心之忧正谓是，夜中兴嘆仰看屋。
相思歳尽书不来，念我衣单体生粟。
次怀英韵
作者：李处权
朝代：宋
体裁：七言绝句

乱来身世羡沙鸥，雪后溪山粲两眸。不用东床呼外舅，当年雅契在仙舟。
次陈叔易太湖二十韵
作者：李处权
朝代：宋

北客何来此，浮生直偶然。
风飈从禹穴，日脚近虞渊。
渔唱谁能问，鸥盟我不捐。
燃犀怪可睹，击树讯空传。
钓石温徐坐，樯竿穏近联。
波明疑练妥，山凈学眉连。
客上三千履，军呼十万鋋。
可思江柳下，秖欠舞衣前。
鼓柂知无及，乘查怅未缘。
远中微隠树，阔外莽横天。
缥缈湘灵瑟，夷犹范蠡船。
健帆风作驭，骇浪雪盈颠。
行鹭纷群起，孤鸿杳独鶱。
断崖方怒吸，浅瀬或劳牵。
夜泊星辰逼，晴占日月偏。
幽姿閟蛟室，神物护龙泉。
世乱甘沦隠，涂穷枉乞怜。
渚花迎日笑，岸草信人沿。
颇欲追双桨，无因共两舷。
时来如谢朓，三復有余妍。
次陈叔易太湖二十韵
作者：李处权
朝代：宋

北客何来此，浮生直偶然。风飙从禹穴，日脚近虞渊。渔唱谁能问，鸥盟我不捐。燃犀怪可睹，击树讯空传。钓石温徐坐，樯竿稳近联。波明疑练妥，山净学眉连。客上三千履，军呼十万鋋。可思江柳下，秖欠舞衣前。鼓柂知无及，乘查怅未缘。远中微隐树，阔外莽横天。缥缈湘灵瑟，夷犹范蠡船。健帆风作驭，骇浪雪盈颠。行鹭纷群起，孤鸿杳独鶱。断崖方怒吸，浅濑或劳牵。夜泊星辰逼，晴占日月偏。幽姿閟蛟室，神物护龙泉。世乱甘沦隐，涂穷枉乞怜。渚花迎日笑，岸草信人沿。颇欲追双桨，无因共两舷。时来如谢朓，三复有馀妍。
次韵元章黄冈春雪督二侄诗课
作者：李处权
朝代：宋

夜雪驳群峰，春寒僵万木。
山斋无所为，高卧仰看屋。
冻云飞不去，就我檐下宿。
平生柴夫子，能事立于独。
蚤直渭水鈎，晚怀荆山玉。
陆地讵能沉，世侯终必復。
不见林中兰，无人亦芬馥。
暮年一丘壑，避地歌同谷。
散诞水石间，清凉日三沐。
笑人强解事，闭门作龟缩。
一世竟何成，万事蛇着足。
二侄瑞家庭，贯穿经史椟。
才如射虎将，中石犹饮镞。
诗成出连璧，墨妙粲笺幅。
乃知作者心，求益不求速。
我年及学易，方究大小畜。
翛然对此君，苦节更森束。
嗟今但洋洋，悼往宁逐逐。
愿借邺侯书，尽阅三万轴。
无因访煨烬，叹惜邯郸目。
次韵元章黄冈春雪督二侄诗课
作者：李处权
朝代：宋

夜雪驳群峰，春寒僵万木。山斋无所为，高卧仰看屋。冻云飞不去，就我檐下宿。平生柴夫子，能事立于独。蚤直渭水钩，晚怀荆山玉。陆地讵能沉，世侯终必复。不见林中兰，无人亦芬馥。暮年一丘壑，避地歌同谷。散诞水石间，清凉日三沐。笑人强解事，闭门作龟缩。一世竟何成，万事蛇著足。二侄瑞家庭，贯穿经史椟。才如射虎将，中石犹饮镞。诗成出连璧，墨妙粲笺幅。乃知作者心，求益不求速。我年及学易，方究大小畜。翛然对此君，苦节更森束。嗟今但洋洋，悼往宁逐逐。愿借邺侯书，尽阅三万轴。无因访煨烬，叹惜邯郸目。
次韵刘彦冲醉歌
作者：李处权
朝代：宋

家山回首三千里，世乱身危今老矣。由来客子斗身强，敢弗加餐慎行李。闽中此地称多贤，招我作邻密且迩。二子人物夙所慕，倾盖忘形到汝尔。刘郎能事出世家，胜韵那知集于此。人生多计才狙公，朝暮不离三四中。我今一食日还并，士也乃有如此穷。爱酒犹能致山简，清谈兼喜对王戎。异时掉臂五侯门，解纷堪作滑稽雄。如今流落百无用，夜起捋须问苍穹。白发萧萧不胜理，客舍灯花虚作喜。怜君咳唾是珠玑，照眼陆离光棐几。惜不当年夺绣袍，枉著词锋誇孟劳。遣我黎明拥吟鼻，寒蝉抱叶空哀号。
次韵刘彦冲醉歌
作者：李处权
朝代：宋

家山回首三千里，世乱身危今老矣。
由来客子鬬身强，敢弗加餐慎行李。
闽中此地称多贤，招我作邻密且迩。
二子人物夙所慕，倾盖忘形到汝尔。
刘郎能事出世家，胜韵那知集于此。
人生多计纔狙公，朝暮不离三四中。
我今一食日还併，士也乃有如此穷。
爱酒犹能致山简，清谈兼喜对王戎。
异时掉臂五侯门，解纷堪作滑稽雄。
如今流落百无用，夜起捋鬚问苍穹。
白髪萧萧不胜理，客舍灯花虚作喜。
怜君咳唾是珠玑，照眼陆离光棐几。
惜不当年夺绣袍，枉着词锋夸孟劳。
遣我黎明拥吟鼻，寒蝉抱叶空哀号。
次韵刘端礼兼简王民瞻郭进道
作者：李处权
朝代：宋

从来膏粱鄙世胄，岂知牛后与鷄口。
况乃末俗交道衰，时态纷纷翻覆手。
刘君门多长者辙，俗子驱车未容蹂。
斯文博约有王郎，正如白二得元九。
子猷无事只种竹，渊明有巾惟漉酒。
万钟五斗唾不顾，冷笑纍纍印如斗。
我今已无田园归，身外宁论婚嫁有。
卞和三献已两刖，被褐会当逢一剖。
今君家世自汾阳，汉相人物何堂堂。
坐使斯民歌乐康，岂弟之化如龚黄。
趣君移具过吟窗，羽虫得时已飞扬。
次韵刘端礼兼简王民瞻郭进道
作者：李处权
朝代：宋

从来膏粱鄙世胄，岂知牛后与鸡口。况乃末俗交道衰，时态纷纷翻覆手。刘君门多长者辙，俗子驱车未容蹂。斯文博约有王郎，正如白二得元九。子猷无事只种竹，渊明有巾惟漉酒。万钟五斗唾不顾，冷笑累累印如斗。我今已无田园归，身外宁论婚嫁有。卞和三献已两刖，被褐会当逢一剖。今君家世自汾阳，汉相人物何堂堂。坐使斯民歌乐康，岂弟之化如龚黄。趣君移具过吟窗，羽虫得时已飞扬。
次韵叔羽听琴诗
作者：李处权
朝代：宋

峄桐斲孙枝，所取非老大。比其爨之焦，孰谓邕也过。拂拭见太古，断腹宛蛇卧。持来长安市，万口莫能破。爱公胸次广，云梦吞几个。夜堂发孤弹，风月清入座。高山不易赏，白雪久无和。且乐舜弦薰，毋事楚臣些。
次韵叔羽听琴诗
作者：李处权
朝代：宋

峄桐斵孙枝，所取非老大。
比其爨之焦，孰谓邕也过。
拂拭见太古，断腹宛蛇卧。
持来长安市，万口莫能破。
爱公胸次广，云梦吞几个。
夜堂发孤弹，风月清入座。
高山不易赏，白雪久无和。
且乐舜絃熏，毋事楚臣些。
次韵呈德基兼呈王侍郎
作者：李处权
朝代：宋
体裁：七言律诗

书生卧病久无衣，不意临衰厌鼓鼙。乡信略无鸿雁到，客愁惟有杜鹃啼。谁怜弹铗长依孟，自不工竽漫说齐。我亦漂流费耘业，看君文字照浯溪。
次韵四首寄德基兼呈侍郎公
作者：李处权
朝代：宋

溪流暴雨涨江同，咫尺西邻信不通。衰朽怕看青镜里，笑谈犹近翠屏中。侍郎客到无苛礼，教授诗来有古风。五载皇皇无税驾，我途正似阮生穷。蒙尘天子尚戎衣，南国旌旗正伐鼙。国士伤时多刺怨，王官失路有悲啼。似闻叔向方图晋，亦报夷吾未去齐。易地皆然心寸折，钓竿吾欲老磻溪。书文车轨几时同，诸道惟闻羽檄通。岂较北南聊暂寓，若论贤圣且时中。门前杨柳方垂雨，溪上桃花尚舞风。谁见东山谢安石，命宾携妓兴何穷。紫凤天吴在短衣，乱来无日不鸣鼙。情随野鹤云间舞，梦绕城乌月下啼。但得交情如水淡，何须妇馔与眉齐。抱琴载酒明朝去，相送无劳过虎溪。
次韵四首寄德基兼呈侍郎公·其一
作者：李处权
朝代：宋

溪流暴雨涨江同，咫尺西邻信不通。
衰朽怕看青镜裏，笑谈犹近翠屏中。
侍郎客到无苛礼，教授诗来有古风。
五载皇皇无税驾，我途正似阮生穷。
次韵四首寄德基兼呈侍郎公·其一
作者：李处权
朝代：宋

溪流暴雨涨江同，咫尺西邻信不通。衰朽怕看青镜里，笑谈犹近翠屏中。侍郎客到无苛礼，教授诗来有古风。五载皇皇无税驾，我途正似阮生穷。
次韵四首寄德基兼呈侍郎公·其三
作者：李处权
朝代：宋

书文车轨几时同，诸道惟闻羽檄通。岂较北南聊暂寓，若论贤圣且时中。门前杨柳方垂雨，溪上桃花尚舞风。谁见东山谢安石，命宾携妓兴何穷。
次韵四首寄德基兼呈侍郎公·其三
作者：李处权
朝代：宋

书文车轨几时同，诸道惟闻羽檄通。
岂较北南聊暂寓，若论贤圣且时中。
门前杨柳方埀雨，溪上桃花尚舞风。
谁见东山谢安石，命宾携妓兴何穷。
次韵四首寄德基兼呈侍郎公·其二
作者：李处权
朝代：宋
体裁：七言律诗

蒙尘天子尚戎衣，南国旌旗正伐鼙。国士伤时多刺怨，王官失路有悲啼。似闻叔向方图晋，亦报夷吾未去齐。易地皆然心寸折，钓竿吾欲老磻溪。
次韵四首寄德基兼呈侍郎公·其四
作者：李处权
朝代：宋

紫凤天吴在短衣，乱来无日不鸣鼙。情随野鹤云间舞，梦绕城乌月下啼。但得交情如水淡，何须妇馔与眉齐。抱琴载酒明朝去，相送无劳过虎溪。
次韵四首寄德基兼呈侍郎公·其四
作者：李处权
朝代：宋

紫凤天吴在短衣，乱来无日不鸣鼙。
情随野鹤云间舞，梦绕城乌月下啼。
但得交情如水淡，何须妇馔与眉齐。
抱琴载酒眀朝去，相送无劳过虎溪。
次韵巽老
作者：李处权
朝代：宋

风前竹干须料理，雨后蜗涎费扫除。北客经过无好语，南州骚屑少安居。雄称百万空扛鼎，功盖三分漫顾庐。识字信为忧患始，邺侯何必万签书。
次韵巽老
作者：李处权
朝代：宋

风前竹榦须料理，雨后蜗涎费扫除。
北客经过无好语，南州骚屑少安居。
雄称百万空扛鼎，功盖三分漫顾庐。
识字信为忧患始，邺侯何必万籖书。
次韵张匡山使君郡斋对雨效韦苏州体
作者：李处权
朝代：宋

坐啸凝香雾，卷帘松竹青。新霜戒微寒，远日朝霞赪。过午时云族，其濛见初零。萧萧打叶响，沥沥依檐声。幽鸟故格磔，寒蜂自竛竮。棕君曲江裔，句含万古情。端知意有在，复契心所冥。至哉蒙庄言，为善无近名。天韬久已解，世网讵可撄。寄谢夸毗子，胡然事蝇营。
次韵张匡山使君郡斋对雨效韦苏州体
作者：李处权
朝代：宋

坐啸凝香雾，卷帘松竹青。
新霜戒微寒，远日朝霞赪。
过午时云族，其蒙见初零。
萧萧打叶响，沥沥依檐声。
幽鸟故格磔，寒蜂自竛竮。
椶君曲江裔，句含万古情。
端知意有在，復契心所冥。
至哉蒙庄言，为善无近名。
天弢久已解，世网讵可撄。
寄谢夸毗子，胡然事蝇营。
次韵德基效欧阳体作雪诗禁体物之字兼送表臣才臣友直勉诸郎力学之乐仍率同赋
作者：李处权
朝代：宋

朝来冻坐如缩龟，不闻打窗那得知。江南地暖亦有此，惊心远自龙沙吹。六一居士最能赋，东坡先生追撚髭。腐儒得句亦起舞，砚寒沃笔浮轻澌。征尘暗天铁马健，衣冠南奔身世危。兄弟相望音信绝，梳头纷纷满面丝。裋褐袖手如怀冰，车马不来奚所为。前年毗陵雪盈尺，蟹螯犹记左手持。归来浩歌仰看屋，夜深凛凛粟满肌。室中老妇几兴叹，膝下奈此号寒儿。今年造物颇垂顾，税驾仁里欢此时。杀鸡为黍朝夕事，苦节诸郎方下帏。起看松竹有特操，坐对溪山无俗姿。刘子唱高和弥寡，要当独醒歠其醨。已呼稚子来候门，更戒黄童无扫墀。十千不向楼头贳，一蓑正忆江上披。五陵之客誇轻肥，呼鹰逐兽广莫驰。五侯之第事豪侈，珊瑚照耀金屈卮。岂如高举纵清赏，钩帘一目万景随。亦有末至居客右，其言不让故哂之。枯肠服气如寿龟，穷冬却扫百不知。开门忽见雪满地，纵横浩荡春正飞。入隙时欣点万卷，仰檐不见沾吟髭。松林冥冥起薄雾，涧水活活生微澌。清可洗心明洗目，卑且不污高不危。残妆如见寿阳面，不食可怜姑射肌。书生长年营口腹，颇似蜘蛛空吐丝。身将老矣厄离乱，我生之初尚无为。百篇落落或能赋，一杯炯炯须重持。崆峒漫倚防身剑，枉负平生作男儿。回首农桑三万里，无复贞观开元时。恭惟天子尚勤俭，早集书囊为殿帷。一朝随仗过沙漠，落日风尘龙凤姿。此时燕山士如虎，寒多况乃秫酒醨。肉食岂堪茹毛苦，应念靴鸣集赤墀。尘沙错落赭黄暗，貂狐独向寒风披。关山寂寞草树死，指点射猎方奔驰。心益不忘尝胆事，望云遥祝万寿卮。向来窃取名器者，扈圣曾无一夫随。忠臣义士愤切骨，皇天后土傥鉴之。
次韵德基效欧阳体作雪诗禁体物之字兼送表臣才臣友直勉诸郎力学之乐仍率同赋·其一
作者：李处权
朝代：宋

朝来冻坐如缩龟，不闻打窗那得知。
江南地暖亦有此，惊心远自龙沙吹。
六一居士最能赋，东坡先生追捻髭。
腐儒得句亦起舞，砚寒沃笔浮轻澌。
征尘暗天铁马健，衣冠南奔身世危。
兄弟相望音信绝，梳头纷纷满面丝。
裋褐袖手如怀冰，车马不来奚所为。
前年毗陵雪盈尺，蟹螯犹记左手持。
归来浩歌仰看屋，夜深凛凛粟满肌。
室中老妇几兴嘆，膝下奈此号寒儿。
今年造物颇垂顾，税驾仁里懽此时。
杀鸡为黍朝夕事，苦节诸郎方下帏。
起看松竹有特操，坐对溪山无俗姿。
刘子唱高和弥寡，要当独醒歠其醨。
已呼稚子来候门，更戒黄童无扫墀。
十千不向楼头贳，一蓑正忆江上披。
五陵之客夸轻肥，呼鹰逐兽广莫驰。
五侯之第事豪侈，珊瑚照耀金屈巵。
岂如高举纵清赏，鈎帘一目万景随。
亦有末至居客右，其言不让故哂之。
次韵德基效欧阳体作雪诗禁体物之字兼送表臣才臣友直勉诸郎力学之乐仍率同赋·其一
作者：李处权
朝代：宋

朝来冻坐如缩龟，不闻打窗那得知。江南地暖亦有此，惊心远自龙沙吹。六一居士最能赋，东坡先生追撚髭。腐儒得句亦起舞，砚寒沃笔浮轻澌。征尘暗天铁马健，衣冠南奔身世危。兄弟相望音信绝，梳头纷纷满面丝。裋褐袖手如怀冰，车马不来奚所为。前年毗陵雪盈尺，蟹螯犹记左手持。归来浩歌仰看屋，夜深凛凛粟满肌。室中老妇几兴叹，膝下奈此号寒儿。今年造物颇垂顾，税驾仁里欢此时。杀鸡为黍朝夕事，苦节诸郎方下帏。起看松竹有特操，坐对溪山无俗姿。刘子唱高和弥寡，要当独醒歠其醨。已呼稚子来候门，更戒黄童无扫墀。十千不向楼头贳，一蓑正忆江上披。五陵之客誇轻肥，呼鹰逐兽广莫驰。五侯之第事豪侈，珊瑚照耀金屈卮。岂如高举纵清赏，钩帘一目万景随。亦有末至居客右，其言不让故哂之。
次韵德基效欧阳体作雪诗禁体物之字兼送表臣才臣友直勉诸郎力学之乐仍率同赋·其二
作者：李处权
朝代：宋

枯肠服气如寿龟，穷冬却扫百不知。开门忽见雪满地，纵横浩荡春正飞。入隙时欣点万卷，仰檐不见沾吟髭。松林冥冥起薄雾，涧水活活生微澌。清可洗心明洗目，卑且不污高不危。残妆如见寿阳面，不食可怜姑射肌。书生长年营口腹，颇似蜘蛛空吐丝。身将老矣厄离乱，我生之初尚无为。百篇落落或能赋，一杯炯炯须重持。崆峒漫倚防身剑，枉负平生作男儿。回首农桑三万里，无复贞观开元时。恭惟天子尚勤俭，早集书囊为殿帷。一朝随仗过沙漠，落日风尘龙凤姿。此时燕山士如虎，寒多况乃秫酒醨。肉食岂堪茹毛苦，应念靴鸣集赤墀。尘沙错落赭黄暗，貂狐独向寒风披。关山寂寞草树死，指点射猎方奔驰。心益不忘尝胆事，望云遥祝万寿卮。向来窃取名器者，扈圣曾无一夫随。忠臣义士愤切骨，皇天后土傥鉴之。
次韵德基效欧阳体作雪诗禁体物之字兼送表臣才臣友直勉诸郎力学之乐仍率同赋·其二
作者：李处权
朝代：宋

枯肠服气如寿龟，穷冬却扫百不知。
开门忽见雪满地，纵横浩荡春正飞。
入隙时欣点万卷，仰檐不见霑吟髭。
松林冥冥起薄雾，涧水活活生微澌。
清可洗心明洗目，卑且不污高不危。
残粧如见寿阳面，不食可怜姑射肌。
书生长年营口腹，颇似蜘蛛空吐丝。
身将老矣厄离乱，我生之初尚无为。
百篇落落或能赋，一杯炯炯须重持。
崆峒漫倚防身剑，枉负平生作男儿。
回首农桑三万里，无復贞观开元时。
恭惟天子尚勤俭，早集书囊为殿帷。
一朝随仗过沙漠，落日风尘龙鳯姿。
此时燕山士如虎，寒多况乃秫酒醨。
肉食岂堪茹毛苦，应念靴鸣集赤墀。
尘沙错落赭黄暗，貂狐独向寒风披。
关山寂寞草树死，指点射猎方奔驰。
心益不忘尝胆事，望云遥祝万寿巵。
向来窃取名器者，扈圣曾无一夫随。
忠臣义士愤切骨，皇天后土傥鉴之。
次韵德孺感怀
作者：李处权
朝代：宋
体裁：七言律诗

敝屣浮云世所难，谁堪走俗抗尘颜。海鹏已激三千里，天马终归十二闲。醉发杖藜云逐逐，香凝宴寝雨斑斑。林泉久假皆吾有，何必捐金更买山。
次韵德孺晚菊
作者：李处权
朝代：宋

屈原作离骚，采菊飧其英。渊明赋归来，径荒菊犹荣。此物有至性，名因君子成。岂知时节过，不顾霜露凝。岁华易晼晚，芳物随凋零。艳色始独秀，馨香自孤清。花似时美女，俗恶空娉婷。由来品次定，横议那得争。公如醉翁贤，雅好违世情。三喔复三绕，莫逆如友生。泛之黄金杯，愿言制颓龄。更呼门下士，哦诗同倒倾。
次韵德孺晚菊
作者：李处权
朝代：宋

屈原作离骚，采菊飱其英。
渊明赋归来，径荒菊犹荣。
此物有至性，名因君子成。
岂知时节过，不顾霜露凝。
岁华易晼晚，芳物随凋零。
艷色始独秀，馨香自孤清。
花似时美女，俗恶空娉婷。
由来品次定，横议那得争。
公如醉翁贤，雅好违世情。
三噢復三遶，莫逆如友生。
泛之黄金杯，愿言制頽龄。
更呼门下士，哦诗同倒倾。
次韵明孺见遗之什
作者：李处权
朝代：宋
体裁：七言律诗

世家传子又传孙，岂较前身与后身。知足已如仓庾氏，忘怀真是葛天民。骑鲸又见诗无敌，射虎何须武绝伦。白屋朱门果非是，万钱日食是何人。
次韵朴侄见寄
作者：李处权
朝代：宋
体裁：七言律诗

鼙鼓声中老战尘，故山归梦月三更。交情咄咄浑无寐，学古悠悠浪得名。鳌禁未容追世职，熊轓何足语官荣。阿咸自是吾家秀，始觉前人畏后生。
次韵民瞻端礼二首
作者：李处权
朝代：宋

枉报新诗锦不如，句中风竹韵萧疏。颇分泾渭甘从子，不较穷通岂病予。避地拟求千日酒，误身何用五车书。谁人与作任公钓，要使东人厌若鱼。春雨既过云未归，春寒屋下人无衣。林如膏沐鹁鸠语，草已怒生胡蝶飞。中原格斗几时定，北叟飘零何所归。我今始悟蘧伯玉，明明四十九年非。
次韵民瞻端礼二首·其一
作者：李处权
朝代：宋
体裁：七言律诗

枉报新诗锦不如，句中风竹韵萧疏。颇分泾渭甘从子，不较穷通岂病予。避地拟求千日酒，误身何用五车书。谁人与作任公钓，要使东人厌若鱼。
次韵民瞻端礼二首·其二
作者：李处权
朝代：宋

春雨既过云未归，春寒屋下人无衣。林如膏沐鹁鸠语，草已怒生胡蝶飞。中原格斗几时定，北叟飘零何所归。我今始悟蘧伯玉，明明四十九年非。
次韵民瞻端礼二首·其二
作者：李处权
朝代：宋

春雨既过云未归，春寒屋下人无衣。
林如膏沐鹁鸠语，草已怒生胡蝶飞。
中原格鬬几时定，北叟飘零何所归。
我今始悟蘧伯玉，明明四十九年非。
次韵端礼见寄
作者：李处权
朝代：宋

自昔孤芳难寄林，乱离漂泊却须禁。春风不解回双鬓，夜雨何堪搅寸心。薄日花光怀杜曲，清流竹色梦山阴。从来玉石昆山火，臭味多君肯嗣音。
次韵端礼见寄
作者：李处权
朝代：宋

自昔孤芳难寄林，乱离漂泊却须禁。
春风不解廽双鬓，夜雨何堪搅寸心。
薄日花光怀杜曲，清流竹色梦山阴。
从来玉石昆山火，臭味多君肯嗣音。
次韵端礼谢郭宰载酒相访之什
作者：李处权
朝代：宋

贤哉令尹出名胄，百里歌谣不容口。岂弟父母今信之，视民恐伤如足手。讼庭端可置雀罗，若网在纲无杂糅。万顷之陂黄叔度，云梦何止吞八九。潘岳无事只种花，陶潜有巾惟漉酒。三公九卿唾不取，金印从渠大如斗。刘君语默端可人，固知十室忠信有。五经腹笥贯今古，决疑索隐如瓜剖。小圃风烟似洛阳，翠微不减绿野堂。会闻激烈歌时康，不负抵掌工雌黄。何时赠扇乃有语，向来仁风已奉扬。
次韵端礼谢郭宰载酒相访之什
作者：李处权
朝代：宋

贤哉令尹出名胄，百里歌谣不容口。
岂弟父母今信之，视民恐伤如足手。
讼庭端可置雀罗，若网在纲无杂糅。
万顷之陂黄叔度，云梦何止吞八九。
潘岳无事只种花，陶潜有巾惟漉酒。
三公九卿唾不取，金印从渠大如斗。
刘君语默端可人，固知十室忠信有。
五经腹笥贯今古，决疑索隠如瓜剖。
小圃风烟似洛阳，翠微不减绿野堂。
会闻激烈歌时康，不负抵掌工雌黄。
何时赠扇乃有语，向来仁风已奉扬。
次韵约之秋怀
作者：李处权
朝代：宋

野人不入俗，裋褐分田舍。由来黄犊车，不受尘中驾。空床蟋蟀边，阴牖蒲萄下。适然契幽怀，推枕起中夜。粲粲东篱花，如为时节好。冥冥花上蝶，婉娈死亦抱。神仙那可求，姑欲学不老。去去人世间，高步撷瑶草。
次韵约之秋怀·其一
作者：李处权
朝代：宋

野人不入俗，裋褐分田舍。由来黄犊车，不受尘中驾。空床蟋蟀边，阴牖蒲萄下。适然契幽怀，推枕起中夜。
次韵约之秋怀·其一
作者：李处权
朝代：宋

野人不入俗，裋褐分田舍。
由来黄犊车，不受尘中驾。
空床蟋蟀邉，阴牖蒲萄下。
适然契幽怀，推枕起中夜。
次韵约之秋怀·其二
作者：李处权
朝代：宋
体裁：古风

粲粲东篱花，如为时节好。冥冥花上蝶，婉娈死亦抱。神仙那可求，姑欲学不老。去去人世间，高步撷瑶草。
次韵翁子秀移竹
作者：李处权
朝代：宋
体裁：古风

尝读东坡诗，不可居无竹。况此真琅玕，一一温如玉。得非瑶池种，阿母所爱育。一日三封植，近之谁敢触。山僧不知贵，遣送如薪束。坐成阮家林，色映兵厨醁。主人何必问，抱琴来就宿。此君不须多，潇洒数竿足。却笑陶元亮，但采东篱菊。
次韵表臣见遗喜归
作者：李处权
朝代：宋

溪南浑似辋川居，不啻当年卧草庐。
从昔金声蒙酱瓿，至今汗血困盐车。
端知将相真无种，更喜才华甚有余。
及此知机同免祸，季鹰初不为鲈鱼。
次韵表臣见遗喜归
作者：李处权
朝代：宋

溪南浑似辋川居，不啻当年卧草庐。从昔金声蒙酱瓿，至今汗血困盐车。端知将相真无种，更喜才华甚有馀。及此知机同免祸，季鹰初不为鲈鱼。
次韵陈叔易三首
作者：李处权
朝代：宋

草碧波复绿，南浦愁送君。君行将何之，怆指南北云。相思无早晚，生离无近远。悠悠关塞阻，杳杳音信断。青灯挑已尽，夜长方展转。东邻有艳妇，倾城室家索。西邻有贞妻，空闺守葵藿。良人万里去，岂为铅华落。君心谅不移，妾命由来薄。天地终无情，人生复何托。马鸣旌旆摇，雪满关山道。白草连云中，羊肠复萦绕。别离工损神，宿昔已枯槁。却望南飞鸿，惊弦亦虚憍。祗应马上曲，偏能写怀抱。
次韵陈叔易三首·其一
作者：李处权
朝代：宋

草碧波复绿，南浦愁送君。君行将何之，怆指南北云。相思无早晚，生离无近远。悠悠关塞阻，杳杳音信断。青灯挑已尽，夜长方展转。
次韵陈叔易三首·其一
作者：李处权
朝代：宋

草碧波復绿，南浦愁送君。
君行将何之，怆指南北云。
相思无早晚，生离无近远。
悠悠闗塞阻，杳杳音信断。
青灯挑已尽，夜长方展转。
次韵陈叔易三首·其三
作者：李处权
朝代：宋

马鸣旌斾摇，雪满闗山道。
白草连云中，羊肠復萦绕。
别离工损神，宿昔已枯槁。
却望南飞鸿，惊弦亦虚憍。
祗应马上曲，偏能写怀抱。
次韵陈叔易三首·其三
作者：李处权
朝代：宋

马鸣旌旆摇，雪满关山道。白草连云中，羊肠复萦绕。别离工损神，宿昔已枯槁。却望南飞鸿，惊弦亦虚憍。祗应马上曲，偏能写怀抱。
次韵陈叔易三首·其二
作者：李处权
朝代：宋

东邻有艳妇，倾城室家索。西邻有贞妻，空闺守葵藿。良人万里去，岂为铅华落。君心谅不移，妾命由来薄。天地终无情，人生复何托。
次韵陈叔易三首·其二
作者：李处权
朝代：宋

东邻有艳妇，倾城室家索。
西邻有贞妻，空闺守葵藿。
良人万里去，岂为铅华落。
君心谅不移，妾命由来薄。
天地终无情，人生復何託。
止戈堂
作者：李处权
朝代：宋
体裁：七言律诗

坐见妖氛犯斗魁，使君谋略信雄哉。寇如狐兔草间出，兵似貔貅天上来。门馆无私千里静，宾朋多暇百壶开。他年入数中书考，始识汾阳济世才。
武林偶作
作者：李处权
朝代：宋

江山天下胜，北客兴悠哉。
月上千峰雪，潮生万壑雷。
酒狂怜老大，吟苦觉衰頽。
始满平生愿，征帆未忆开。
武林偶作
作者：李处权
朝代：宋

江山天下胜，北客兴悠哉。月上千峰雪，潮生万壑雷。酒狂怜老大，吟苦觉衰颓。始满平生愿，征帆未忆开。
歳晚诸君送酒赋长歌以谢之
作者：李处权
朝代：宋

我有经纶天下之大志，陶冶万物之雄心。
上书几欲自荐达，君门无籍不可寻。
归来抚剑星斗近，老去援琴山水深。
混迹渔樵友麋鹿，兴发时为梁父吟。
雾雨方寒蔽林薮，黄狐跳梁苍兕吼。
歳云暮矣人白头，纳履踵决衣见肘。
茫茫大块宁终久，青史功名谁不朽。
昔贤达观有至言，破除万事无过酒。
朝来叩关闻剥啄，长鬚致简喜且愕。
满壶倾写清若空，一釂衰颜返丹渥。
此物难从俗士论，古今与世收奇勲。
寒谷可以迴阳春，浇风亦使还其淳。
书生分量当饮温，圣清贤浊何用分。
浊醪有妙理，引人着胜地。
乘坠且不知，焉知物为贵。
扬雄嗜饮而家贫，玄嘲尚白费解纷。
屈原独醒良自苦，湘纍空有些招魂。
一石亦醉淳于髠，五斗解酲刘伯伦。
卧舆当道陶渊明，骑马似船贺季真。
吏部有时甘盗瓮，丞相他年容吐茵。
古人已往不復见，忽然举觞如对面。
穷通得丧寓于此，旦暮方齐死生变。
拍浮池中固不恶，曲垒糟丘仍不薄。
一杯一杯復一杯，身世兼忘乃真乐。
不可一日无此君，今吾于酒而亦云。
安得四海尽种秫，春台寿域长醺醺。
水栀
作者：李处权
朝代：宋

阴泉隐岩壑，长夏发幽植。深处但闻香，往往樵苏得。幸不杂薪槱，论价亦何直。适从支郎舍，远致居士室。婆娑复偃蹇，其高不盈尺。铅华了不御，绚此冰雪质。我有古鱼洗，岁久莓苔蚀。注之清泠水，藉以璀错石。静态自愔愔，孤芳何的的。初疑云生础，复讶月过隙。膏沐露穰穰，动摇风激激。忽然参鼻观，似欲破禅寂。俗物多丰肥，仙姿乃癯瘠。已输白玉英，更作黄金实。昌阳讵足数，薝卜诚可匹。老来无所好，一见心辄溺。坐卧与之俱，于焉遂成癖。异时张紫薇，饮客尽一石。放怀歌舞筵，折赠无所惜。蝉蜕倏仙去，楼居藐姑射。三嗅哦公诗，俯仰成今昔。问花花如嚬，对之长太息。
水栀
作者：李处权
朝代：宋

阴泉隐岩壑，长夏发幽植。
深处但闻香，往往樵苏得。
幸不杂薪槱，论价亦何直。
适从支郎舍，远致居士室。
婆娑復偃蹇，其高不盈尺。
铅华了不御，绚此冰雪质。
我有古鱼洗，岁久莓苔蚀。
注之清泠水，藉以璀错石。
静态自愔愔，孤芳何的的。
初疑云生础，復讶月过隙。
膏沐露穰穰，动摇风激激。
忽然参鼻观，似欲破禅寂。
俗物多丰肥，仙姿乃癯瘠。
已输白玉英，更作黄金实。
昌阳讵足数，薝卜诚可匹。
老来无所好，一见心辄溺。
坐卧与之俱，于焉遂成癖。
异时张紫薇，饮客尽一石。
放怀歌舞筵，折赠无所惜。
蝉蜕倐仙去，楼居藐姑射。
三嗅哦公诗，俯仰成今昔。
问花花如嚬，对之长太息。
水阁雨中
作者：李处权
朝代：宋
体裁：五言律诗

南国寒多雨，溪山昼更晴。风帆随鸟上，樵径入云行。已苦无饘粥，犹欣见耦耕。故园归未得，豺虎正纵横。
江上望灵石
作者：李处权
朝代：宋
体裁：七言律诗

似闻环佩杂箫笙，鼎立争雄凛太清。不与古今争变化，可能舒惨属阴晴。花开玉井难求种，月下瑶台但有名。我亦生来未尝屈，敢持方寸并峥嵘。
江郎峰
作者：李处权
朝代：宋

壮此江郎峰，何年俨而峙。
融结自太古，造化钟一气。
屹然居独尊，群峰俱不至。
如冠剑大臣，廷诤而出位。
大哉天地间，覆载不敢议。
此峰有四面，面面各异势。
撑空方突兀，傲世不妩媚。
我昨玉山来，雪罢烟收霁。
川平如涌出，荡漾浮苍翠。
已远更回头，眼老犹决眦。
眷言须水阳，税驾得岩寺。
黄童与白叟，追逐两阅岁。
胜践在咫尺，心赏通寤寐。
尘劳不鞭后，俯仰徒自媿。
会待秋风高，杖履穷幽邃。
云深月满山，傥与神仙侍。
江郎峰
作者：李处权
朝代：宋

壮此江郎峰，何年俨而峙。融结自太古，造化钟一气。屹然居独尊，群峰俱不至。如冠剑大臣，廷诤而出位。大哉天地间，覆载不敢议。此峰有四面，面面各异势。撑空方突兀，傲世不妩媚。我昨玉山来，雪罢烟收霁。川平如涌出，荡漾浮苍翠。已远更回头，眼老犹决眦。眷言须水阳，税驾得岩寺。黄童与白叟，追逐两阅岁。胜践在咫尺，心赏通寤寐。尘劳不鞭后，俯仰徒自愧。会待秋风高，杖履穷幽邃。云深月满山，傥与神仙侍。
池上书所见留别益谦
作者：李处权
朝代：宋

池上风烟故可人，倦游老眼厌纷纷。晴云出岫似知我，野鹤鸣皋疑是君。可恨音书长契阔，尚从杯酒见殷勤。新诗准拟频相寄，独学方当病寡闻。
池上书所见留别益谦
作者：李处权
朝代：宋

池上风烟故可人，倦游老眼厌纷纷。
晴云出岫似知我，野鹤鸣皋疑是君。
可恨音书长契阔，尚从杯酒见殷勤。
新诗凖拟频相寄，独学方当病寡闻。
浴罢
作者：李处权
朝代：宋

泉汤瀹肤垢如失，振衣坐觉神充实。挹其寒冽事清盥，三咽逾甘过饴蜜。华清之池故有名，玉莲出水香雾生。可怜妃子汗犹湿，已闻伐鼓渔阳声。我思行吟泽畔者，梦想沧浪归濯缨。
浴罢
作者：李处权
朝代：宋

泉汤瀹肤垢如失，振衣坐觉神充实。
挹其寒冽事清盥，三嚥逾甘过饴蜜。
华清之池故有名，玉莲出水香雾生。
可怜妃子汗犹湿，已闻伐鼓渔阳声。
我思行吟泽畔者，梦想沧浪归濯缨。
清明日席上呈诸友
作者：李处权
朝代：宋

佳节年年好，新春处处宜。莺花从自得，蒲柳顿先衰。事过如惊梦，愁来剧乱丝。神仙端可学，吾愿问安期。飘零何足怪，丧乱故应宜。炙手宁为盛，张罗未必衰。篇章怀杜牧，游说鄙袁丝。钟鼎山林事，胸中自有期。
清明日席上呈诸友·其一
作者：李处权
朝代：宋
体裁：五言律诗

佳节年年好，新春处处宜。莺花从自得，蒲柳顿先衰。事过如惊梦，愁来剧乱丝。神仙端可学，吾愿问安期。
清明日席上呈诸友·其二
作者：李处权
朝代：宋
体裁：五言律诗

飘零何足怪，丧乱故应宜。炙手宁为盛，张罗未必衰。篇章怀杜牧，游说鄙袁丝。钟鼎山林事，胸中自有期。
温其示梅诗用韵为谢兼简士特
作者：李处权
朝代：宋

可喜刘郎鬓未霜，能容宋玉近东墙。自知老眼无春事，谁意穷途得夜光。前日桃园真有路，何时兰室可无香。便须一醉经千日，免作人间寸寸肠。潦倒谁怜五十霜，登门可愧及肩墙。银钩已作惊人势，玉唾何悭照眼光。春醉灯前犹纵博，夜阑帐底更添香。阮生正作穷途哭，漫道江南刺史肠。
温其示梅诗用韵为谢兼简士特·其一
作者：李处权
朝代：宋
体裁：七言律诗

可喜刘郎鬓未霜，能容宋玉近东墙。自知老眼无春事，谁意穷途得夜光。前日桃园真有路，何时兰室可无香。便须一醉经千日，免作人间寸寸肠。
温其示梅诗用韵为谢兼简士特·其一
作者：李处权
朝代：宋

可喜刘郎鬓未霜，能容宋玉近东墻。
自知老眼无春事，谁意穷途得夜光。
前日桃园真有路，何时兰室可无香。
便须一醉经千日，免作人间寸寸肠。
温其示梅诗用韵为谢兼简士特·其二
作者：李处权
朝代：宋

潦倒谁怜五十霜，登门可媿及肩墙。
银鈎已作惊人势，玉唾何悭照眼光。
春醉灯前犹纵博，夜阑帐底更添香。
阮生正作穷途哭，漫道江南刺史肠。
温其示梅诗用韵为谢兼简士特·其二
作者：李处权
朝代：宋

潦倒谁怜五十霜，登门可愧及肩墙。银钩已作惊人势，玉唾何悭照眼光。春醉灯前犹纵博，夜阑帐底更添香。阮生正作穷途哭，漫道江南刺史肠。
游岘山观颜鲁公洼樽呈谹父
作者：李处权
朝代：宋

人物如公亦伟哉，洼樽寂寞岘山隈。似闻著履凌风出，不见拿舟弄月回。往事只应君可纪，幽期孰谓我能开。留诗更约荷花语，莫惜障泥走马来。
游岘山观颜鲁公漥樽呈谹父
作者：李处权
朝代：宋

人物如公亦伟哉，漥樽寂寞岘山隈。
似闻着履凌风出，不见拿舟弄月迴。
往事只应君可纪，幽期孰谓我能开。
留诗更约荷花语，莫惜障泥走马来。
游石桥
作者：李处权
朝代：宋

御风缥缈云霞衣，骖龙翳凤相追随。三秀为粮桂为醑，玉笛送酒双童吹。樵歌已换人间世，未了岩前一局棋。桃源归路咫尺迷，醉眼疑在扶桑西。仙人授我长生诀，俄而梦觉鸣天鸡。
游石桥
作者：李处权
朝代：宋

御风缥缈云霞衣，骖龙翳鳯相追随。
三秀为粮桂为醑，玉笛送酒双童吹。
樵歌已换人间世，未了岩前一局棋。
桃源归路咫尺迷，醉眼疑在扶桑西。
仙人授我长生诀，俄而梦觉鸣天鷄。
游罗汉院因会张良辅大夫遂留于壁
作者：李处权
朝代：宋

寺古天寒杖屦清，閒身合得此閒行。
破烟独鸟惊人去，积雪群峰照眼明。
坐久泉声醒客耳，谈余茗味发诗情。
张公语壮髯如戟，蚤晚掀涛看斩鲸。
游罗汉院因会张良辅大夫遂留于壁
作者：李处权
朝代：宋

寺古天寒杖屦清，閒身合得此閒行。破烟独鸟惊人去，积雪群峰照眼明。坐久泉声醒客耳，谈馀茗味发诗情。张公语壮髯如戟，蚤晚掀涛看斩鲸。
游罗汉院途中口占
作者：李处权
朝代：宋

休论至后日相催，乘兴篮舆到岭隈。
风竹尽揺花玉玦，云山浑作烂银堆。
须知此日逢僧话，不减当年访戴廽。
更喜彭君真我辈，溪流渡马肯相陪。
游罗汉院途中口占
作者：李处权
朝代：宋

休论至后日相催，乘兴篮舆到岭隈。风竹尽摇花玉玦，云山浑作烂银堆。须知此日逢僧话，不减当年访戴回。更喜彭君真我辈，溪流渡马肯相陪。
溪晴独钓
作者：李处权
朝代：宋

霁景如发蒙，幽人事临眺。山明乍开屏，水净新拭照。百年能几醉，万事付一笑。纶巾称芒屩，持竿坐窈窕。勿谓吾钩直，我意不在钓。独鹤何处来，寒云发清叫。乃以闻天声，和此登皋啸。我亦遗世人，与尔岂殊调。
溪晴独钓
作者：李处权
朝代：宋

霁景如发蒙，幽人事临眺。
山明乍开屏，水浄新拭照。
百年能几醉，万事付一笑。
纶巾称芒屩，持竿坐窈窕。
勿谓吾鈎直，我意不在钓。
独鹤何处来，寒云发清叫。
乃以闻天声，和此登皋啸。
我亦遗世人，与尔岂殊调。
溪桥
作者：李处权
朝代：宋

昔人爱仙掌，归时倒骑驴。风味顾不浅，岂以俗士拘。我来过溪桥，效颦返肩舆。异世颇同怀，往者不可呼。是时秋冬交，霜后木落疏。人家在窈窕，溪山如画图。我老尚羁束，愧尔鹜与凫。川光媚烟景，沿戏得自如。人生一世间，过眼皆空虚。偶然及胜践，临览复起予。尚当风月夕，藉地倒一壶。意亦不在酒，得句聊自书。谁能五侯门，长铗归来乎。
溪桥
作者：李处权
朝代：宋

昔人爱仙掌，归时倒骑驴。
风味顾不浅，岂以俗士拘。
我来过溪桥，效颦返肩舆。
异世颇同怀，往者不可呼。
是时秋冬交，霜后木落疏。
人家在窈窕，溪山如画圗。
我老尚羁束，媿尔鹜与鳬。
川光媚烟景，沿戏得自如。
人生一世间，过眼皆空虚。
偶然及胜践，临览復起予。
尚当风月夕，藉地倒一壶。
意亦不在酒，得句聊自书。
谁能五侯门，长铗归来乎。
潜心斋
作者：李处权
朝代：宋

古之学为已，今之学为人。始乎芒芴间，扩充遂无垠。克已而复礼，天下皆归仁。尼父百世师，道妙圣且神。天将为木铎，故未丧斯文。贤哉颜氏子，至乐忘其贫。语之而不惰，好学无与伦。孟子养浩然，卓尔踵后尘。万钟与千乘，不肯易其身。茫茫自圣哲，六籍经几秦。末学更多岐，学海无问津。伊川二先生，身修道愈振。当年从之游，不减洙泗滨。至今士气盛，亦复民风淳。柴子柯山秀，言厉即之温。由来思无邪，果见德有邻。潜心坐一室，淡泊遗嚣纷。收视而返听，自得于见闻。先生虽云亡，书在传日新。得味极钻仰，恍如入室亲。而我先君子，实预绛帐宾。我亦闻绪馀，往往书诸绅。多言反成蔽，目击道乃存。藜杖一幅巾，蚤晚来叩门。
潜心斋
作者：李处权
朝代：宋

古之学为已，今之学为人。
始乎芒芴间，扩充遂无垠。
克已而復礼，天下皆归仁。
尼父百世师，道妙圣且神。
天将为木铎，故未丧斯文。
贤哉颜氏子，至乐忘其贫。
语之而不惰，好学无与伦。
孟子养浩然，卓尔踵后尘。
万钟与千乘，不肯易其身。
茫茫自圣哲，六籍经几秦。
末学更多岐，学海无问津。
伊川二先生，身修道愈振。
当年从之游，不减洙泗濵。
至今士气盛，亦復民风淳。
柴子柯山秀，言厉即之温。
由来思无邪，果见德有邻。
潜心坐一室，淡泊遗嚣纷。
收视而返听，自得于见闻。
先生虽云亡，书在传日新。
得味极钻仰，恍如入室亲。
而我先君子，实预绛帐宾。
我亦闻绪余，往往书诸绅。
多言反成蔽，目击道乃存。
藜杖一幅巾，蚤晚来叩门。
澹轩
作者：李处权
朝代：宋
体裁：五言律诗

野鹤元同性，晴山正满门。那知有城市，初不异丘樊。水静嫌风挠，花开畏蝶喧。应当如是观，客至亦忘言。
玉簪花
作者：李处权
朝代：宋

秋露日以繁，秋气日以清。爱此堂下花，色好香满庭。藉之青玉叶，表以白玉英。微风过披拂，小雨来滋荣。我老味更薄，与世无复情。颓然衰病馀，见花犹眼明。俗客不到门，取琴花前横。小童为席地，取酒花前倾。昔人工比物，言簪岂虚名。愿登君子首，雅与冠弁并。
玉簪花
作者：李处权
朝代：宋

秋露日以繁，秋气日以清。
爱此堂下花，色好香满庭。
藉之青玉叶，表以白玉英。
微风过披拂，小雨来滋荣。
我老味更薄，与世无復情。
頽然衰病余，见花犹眼明。
俗客不到门，取琴花前横。
小童为席地，取酒花前倾。
昔人工比物，言簪岂虚名。
愿登君子首，雅与冠弁并。
环照阁口占呈德良
作者：李处权
朝代：宋
体裁：古风

高情接巾屦，雅志在丘壑。林疏见鸟下，池静闻鱼跃。岁月已屡改，风烟只如昨。我知造物心，遗子良不薄。畏途有豺虎，骇浪有鲛鳄。何如远忧患，共此吟啸乐。
留别范元长二十八韵
作者：李处权
朝代：宋

博洽人为史，循良吏得师。谋谟当启沃，出处系安危。鹗立通丹地，龙章近赤墀。咨询唐典故，笔削汉官仪。结客多青眼，承家最白眉。浩然无害气，汪若有容陂。慎独仍三省，操危任百罹。谁嘲玄尚白，自信涅非缁。俯仰俱无怍，幽明两不欺。爱君心匪石，忧国鬓成丝。券外真毫末，樊中足坦夷。闭门因拂袖，展卷代支颐。远览迷千古，高怀自一时。海非蠡可测，豹岂管能窥。能事推天禄，威名到月支。孔融徵已晚，安石起何迟。不待南飞雁，贪悬左顾龟。向来鹦鹉赋，此去凤凰池。揭揭英灵气，巍巍柱石姿。衮衣须我补，霖雨更谁为。贱子端何者，先生颇识之。几年当顾盼，今日倒炉锤。解榻徐生入，弹冠贡子知。青蝇休点污，白璧漫瑕疵。鍊句终乖律，看书正阙疑。地偏如有避，交淡欲无私。瘦马终千里，寒灰待一吹。西江如可激，毕命守轩帷。
留别范元长二十八韵
作者：李处权
朝代：宋

博洽人为史，循良吏得师。
谋谟当启沃，出处繫安危。
鹗立通丹地，龙章近赤墀。
咨询唐典故，笔削汉官仪。
结客多青眼，承家最白眉。
浩然无害气，汪若有容陂。
慎独仍三省，操危任百罹。
谁嘲玄尚白，自信涅非缁。
俯仰俱无怍，幽明两不欺。
爱君心匪石，忧国鬓成丝。
劵外真毫末，樊中足坦夷。
闭门因拂袖，展卷代支颐。
远览迷千古，高怀自一时。
海非蠡可测，豹岂管能窥。
能事推天禄，威名到月支。
孔融徴已晚，安石起何迟。
不待南飞雁，贪悬左顾龟。
向来鹦鹉赋，此去鳯凰池。
揭揭英灵气，巍巍柱石姿。
衮衣须我补，霖雨更谁为。
贱子端何者，先生颇识之。
几年当顾盼，今日倒鑪锤。
解榻徐生入，弹冠贡子知。
青蝇休点污，白璧漫瑕疵。
炼句终乖律，看书正阙疑。
地偏如有避，交淡欲无私。
瘦马终千里，寒灰待一吹。
西江如可激，毕命守轩帷。
短歌送范彦行
作者：李处权
朝代：宋
体裁：古风

海上芳敷有瑶草，采而食之颜不老。海中翕赩有骊珠，探而得之形不枯。赤乌玄兔未同宿，姹女婴儿自相逐。深存踵息通三关，升降出入无时閒。九转七返成大还，功高行满起人寰，凌虚一举三神山。
简仁山海老用山谷赠灵源老人韵
作者：李处权
朝代：宋

禅关无复老莱衣，陟屺心摧怨夕晖。泣血可怜犹不死，望乡无处欲何归。仁山老子方传法，枯木堂中久息机。不见桃花并柏树，焉知四十九年非。
简仁山海老用山谷赠灵源老人韵
作者：李处权
朝代：宋

禅闗无復老莱衣，陟屺心摧怨夕晖。
泣血可怜犹不死，望乡无处欲何归。
仁山老子方传法，枯木堂中久息机。
不见桃花并柏树，焉知四十九年非。
简刘致中兄弟
作者：李处权
朝代：宋
体裁：七言律诗

祖笔摩空有赋声，长扬羽猎旧齐名。颇推门第多人物，故作楼居远世情。我辈一生悲短褐，君家五字倚长城。武陵欲借渔舟便，春水桃花不计程。
简友生促酒
作者：李处权
朝代：宋

闭门倾浊醪，胜接俗子语。
蟹螯得橙韲，风味正如许。
缅怀冰雪姿，何由对谈尘。
夫君腹为笥，万卷方撑拄。
哦诗送归鸿，平生无漫与。
十年就閒旷，一日看轩翥。
老夫衰病余，頽然守环堵。
无因少年事，插花更椎鼓。
岁晚场圃休，黄落溪上雨。
溪邉双白鹭，见影忽惊举。
水天渺无际，瞑霭下前浦。
此时亦愁绝，拥鼻吟正苦。
安得百斛舟，载取君家醑。
简友生促酒
作者：李处权
朝代：宋

闭门倾浊醪，胜接俗子语。蟹螯得橙齑，风味正如许。缅怀冰雪姿，何由对谈麈。夫君腹为笥，万卷方撑拄。哦诗送归鸿，平生无漫与。十年就閒旷，一日看轩翥。老夫衰病馀，颓然守环堵。无因少年事，插花更椎鼓。岁晚场圃休，黄落溪上雨。溪边双白鹭，见影忽惊举。水天渺无际，瞑霭下前浦。此时亦愁绝，拥鼻吟正苦。安得百斛舟，载取君家醑。
简叶丞
作者：李处权
朝代：宋
体裁：五言律诗

倾盖鄱阳彦，孤芳且寄林。一官方似水，五字可兼金。与世不求合，开筵犹见寻。何当铸农器，归望故人岑。
简士特
作者：李处权
朝代：宋

春来雨鸣屋，夜静雷破山。客子叹身世，曷以舒心颜。高人不事事，结屋苍翠间。松竹不改操，鸿鹄何由攀。想知于此时，斋扉犹未关。短檠书史倦，危坐听潺潺。
简士特
作者：李处权
朝代：宋

春来雨鸣屋，夜静雷破山。
客子嘆身世，曷以舒心颜。
高人不事事，结屋苍翠间。
松竹不改操，鸿鹄何由攀。
想知于此时，斋扉犹未闗。
短檠书史倦，危坐听潺潺。
简巽老
作者：李处权
朝代：宋

雨后绿阴无处着，风前黄鸟为谁歌。
天为世乱相逢少，子以诗呜不遇多。
行在故人能健否，瘴江逐客柰愁何。
典衣尚可供汤饼，蚤作清凉肯重过。
简巽老
作者：李处权
朝代：宋

雨后绿阴无处著，风前黄鸟为谁歌。天为世乱相逢少，子以诗呜不遇多。行在故人能健否，瘴江逐客柰愁何。典衣尚可供汤饼，蚤作清凉肯重过。
简彦冲兄弟
作者：李处权
朝代：宋

过午时云簇，膏春暝雨筛。石苔先受色，桃叶复含滋。客舍居难稳，家书到每迟。二公俱强饭，宗社要扶持。
简彦冲兄弟
作者：李处权
朝代：宋

过午时云簇，膏春暝雨簁。
石苔先受色，桃叶復含滋。
客舍居难穏，家书到毎迟。
二公俱强饭，宗社要扶持。
简彦庸兄弟
作者：李处权
朝代：宋

五年踪迹似浮萍，岂料全家入画屏。春去水田方漫漫，晓来山雾却冥冥。可怜北客鬓毛白，尚喜主人眸子青。准拟丰年多酿酒，正宜长醉不宜醒。
简彦庸兄弟
作者：李处权
朝代：宋

五年踪迹似浮萍，岂料全家入画屏。
春去水田方漫漫，晓来山雾却冥冥。
可怜北客鬓毛白，尚喜主人眸子青。
凖拟丰年多酿酒，正宜长醉不宜醒。
简柴端叟
作者：李处权
朝代：宋

笔端落落曳十牛，老气飘飘横九州。
河伯未睹北海若，鲁人未识东家丘。
豪户但余酒肉臭，要涂秖益衣冠羞。
旦评公议百年后，此士斯文班马俦。
简柴端叟
作者：李处权
朝代：宋

笔端落落曳十牛，老气飘飘横九州。河伯未睹北海若，鲁人未识东家丘。豪户但馀酒肉臭，要涂秖益衣冠羞。旦评公议百年后，此士斯文班马俦。
简江二十丈
作者：李处权
朝代：宋

旅泊桐庐郡，溪山过所传。稍宽游子恨，知有丈人贤。水落鱼虾聚，林疏橘柚悬。淹留拚宿醉，卧扣月中船。
简江二十丈
作者：李处权
朝代：宋

旅泊桐庐郡，溪山过所传。
稍寛游子恨，知有丈人贤。
水落鱼鰕聚，林疏橘柚悬。
淹留拚宿醉，卧扣月中船。
简潮公
作者：李处权
朝代：宋

茗椀纹楸昼不哗，心如出水妙莲华。喜君活计唯三事，遇我人情似一家。夜久竹声闻雨过，晓来山色看云遮。此身去国已千里，回首中原犹暮笳。
简潮公
作者：李处权
朝代：宋

茗椀纹楸昼不譁，心如出水妙莲华。
喜君活计唯三事，遇我人情似一家。
夜久竹声闻雨过，晓来山色看云遮。
此身去国已千里，回首中原犹暮笳。
简潮公
作者：李处权
朝代：宋
体裁：七言律诗

茗碗纹楸昼不哗，心如出水妙莲华。喜君活计唯三事，遇我人情似一家。夜久竹声闻雨过，晓来山色看云遮。此身去国已千里，回首中原犹暮笳。
简王夏卿侍郎
作者：李处权
朝代：宋

下村正与辋川同，只恐桃源有路通。
山色直侵书幌裏，花香尽泛酒杯中。
使君已致随车雨，丞相方来拔木风。
照席侍郎真玉树，慨然怜我坐诗穷。
简王夏卿侍郎
作者：李处权
朝代：宋

下村正与辋川同，只恐桃源有路通。山色直侵书幌里，花香尽泛酒杯中。使君已致随车雨，丞相方来拔木风。照席侍郎真玉树，慨然怜我坐诗穷。
简申甫求画
作者：李处权
朝代：宋

平生金石友，参商几暌阻。
二年更丧乱，流落随处所。
夫君丘壑姿，鸿鹄杳鶱举。
超然有能事，妙绝见心苦。
苍茫尺余松，黛色起烟雨。
兴来洒风竹，六月无袢暑。
又尝作平远，近代未可数。
奈何于吾侪，一笔独不与。
我有敲冰练，度越世俗楮。
烦君作横卷，放意写湘楚。
简申甫求画
作者：李处权
朝代：宋

平生金石友，参商几暌阻。二年更丧乱，流落随处所。夫君丘壑姿，鸿鹄杳鶱举。超然有能事，妙绝见心苦。苍茫尺馀松，黛色起烟雨。兴来洒风竹，六月无袢暑。又尝作平远，近代未可数。奈何于吾侪，一笔独不与。我有敲冰练，度越世俗楮。烦君作横卷，放意写湘楚。
简知章
作者：李处权
朝代：宋

野老元同社，柴门不上关。
喜君捐俗事，令我破愁颜。
宿雨生流水，春云媚远山。
何当事鷄黍，把酒坐忘还。
简知章
作者：李处权
朝代：宋

野老元同社，柴门不上关。喜君捐俗事，令我破愁颜。宿雨生流水，春云媚远山。何当事鸡黍，把酒坐忘还。
简立之
作者：李处权
朝代：宋

税驾居邻古寺中，高堂永日笑言同。山云浓淡未成雨，溪竹飘萧先得风。短发只从今岁白，衰颜无复少时红。君家酿熟能分我，一醉端令万事空。
简立之
作者：李处权
朝代：宋

税驾居邻古寺中，高堂永日笑言同。
山云浓淡未成雨，溪竹飘萧先得风。
短髪只从今岁白，衰颜无復少时红。
君家酿熟能分我，一醉端令万事空。
简致中温其
作者：李处权
朝代：宋

世情何怪白头新，岂料穷途复友仁。一室他乡春笑客，半年行路雨欺人。辋川诗说王摩诘，谷口名闻郑子真。想是书机似图画，云峰矗矗水粼粼。
简致中温其
作者：李处权
朝代：宋

世情何怪白头新，岂料穷途復友仁。
一室他乡春笑客，半年行路雨欺人。
辋川诗说王摩诘，谷口名闻郑子真。
想是书机似图画，云峰矗矗水粼粼。
简苏二丈
作者：李处权
朝代：宋
体裁：七言律诗

丈人清德冠儒林，三世文章照古今。节比松筠元自直，气含海岳故能深。箧中尚有为郎被，堂上宁无化俗琴。贱子飘零无死所，可怜羁旅费黄金。
简辨老
作者：李处权
朝代：宋
体裁：七言绝句

晚风吹叶满溪流，落日孤云万里秋。径欲五湖寻范蠡，醉携西子上扁舟。
简辨老
作者：李处权
朝代：宋

松杉高下韵笙箫，谷口钟声梵海潮。秋气作阴连蟋蟀，夜寒随雨上芭蕉。身危甚幸依贤庇，吏隐何须觅句招。直待它年见凫舄，始传仙叶有王乔。
简辨老
作者：李处权
朝代：宋

松杉高下韵笙箫，谷口钟声梵海潮。
秋气作阴连蟋蟀，夜寒随雨上芭蕉。
身危甚幸依贤庇，吏隠何须觅句招。
直待它年见鳬舄，始传仙叶有王乔。
简郭令
作者：李处权
朝代：宋

煌煌世谱未应微，直道高怀古所稀。义往谁能单骑见，幽寻坐想垫巾归。公庭此日棠堪憩，仙路他年舄解飞。顾我登门勤倒屣，题诗愧匪谢玄晖。
简郭令
作者：李处权
朝代：宋

煌煌世谱未应微，直道高怀古所稀。
义往谁能单骑见，幽寻坐想垫巾归。
公庭此日棠堪憩，仙路他年舄觧飞。
顾我登门勤倒屣，题诗媿匪谢玄晖。
纪鹤
作者：李处权
朝代：宋

青松百尺余，宛彼山之陲。
白鹤巢其高，皂鹤巢其卑。
红鹤不敢来，下巢枫树枝。
阳春一动荡，百鸟俱蕃孽。
绸缪各尽力，草草成藩篱。
卵翼与哺育，不媿乌鸟慈。
清晨求食去，鼓翼远奋飞。
斯须復来还，亦有蛇鳣随。
引颈鸣相呼，所忧非渇饥。
不日毛羽成，颉颃下陂池。
浴之以清泠，弄影相娱嬉。
既久遂不来，远举将何之。
高山与深林，浩荡信所归。
明年又当至，復作今所为。
我为唐虞世，鸟巢何所窥。
乱来纒兵火，杀气满四维。
人群失安居，恨无羽翰施。
偶此共偷生，偪仄何可辞。
忧患亦所同，去就可弗思。
网罗非尔事，弹射不尔私。
近辞燕雀喧，远与鸿鹄期。
相望在寥廓，大翮如云垂。
时来松树间，听我哦此诗。
纪鹤
作者：李处权
朝代：宋

青松百尺馀，宛彼山之陲。白鹤巢其高，皂鹤巢其卑。红鹤不敢来，下巢枫树枝。阳春一动荡，百鸟俱蕃孽。绸缪各尽力，草草成藩篱。卵翼与哺育，不愧乌鸟慈。清晨求食去，鼓翼远奋飞。斯须复来还，亦有蛇鳣随。引颈鸣相呼，所忧非渴饥。不日毛羽成，颉颃下陂池。浴之以清泠，弄影相娱嬉。既久遂不来，远举将何之。高山与深林，浩荡信所归。明年又当至，复作今所为。我为唐虞世，鸟巢何所窥。乱来缠兵火，杀气满四维。人群失安居，恨无羽翰施。偶此共偷生，偪仄何可辞。忧患亦所同，去就可弗思。网罗非尔事，弹射不尔私。近辞燕雀喧，远与鸿鹄期。相望在寥廓，大翮如云垂。时来松树间，听我哦此诗。